title: Gettysburgin puhe

text: Myös itse puhetilaisuudesta on ristiriitaisia aikalaiskertomuksia. Joidenkin kuulijoiden mukaan reaktio puheeseen oli hiljainen ja jopa viileähkö, sillä Lincolnin toivottiin puhuvan hieman pitenpään kuin vain muutaman minuutin. Väitetään, että Lincolnin henkivartija Ward Hill Lamon totesi, että puhe ei, huonon auran tavoin, "kynnä", tosin tämän väitteen todenperäisyys ei ole varmaa. Toisissa lähteissä taas puhutaan valtavista suosionosoituksista; "New York Timesin" mukaan puheen keskellä ja sen jälkeen taputettiin. Everett kirjoitti Lincolnille myöhemmin, että piti puheesta ja olevansa yllättynyt siitä, että puhe kertoi enemmän kahdessa minuutissa kuin hän onnistui kertomaan kahdessa tunnissa. Lincoln puolestaan oli tyytyväinen, ettei puhe ollut täysin epäonnistunut.


title: Twiggy Oliver

text: Twiggy Oliver on samaan aikaan sekä suomalaisen rock-yhtyeen nimi että muusikko Mauno Paajasen taiteilijanimi.


title: Twiggy Oliver

text: Twiggy Oliverin levytysura alkoi vuonna 1981, jolloin se levytti Lahden Microvox-studiolla singlen ”Play With Fire” / ”Voodoo Man”. Seuraavana vuonna puolestaan ilmestyi single ”Pick Up Girls” / ”One Foot In The Grave”. Kustantajana näillä molemmilla toimi Richard Stanleyn luotsaama pienlevymerkki Q Records. Näihin aikoihin Twiggy Oliver valmisteli myös albumia yhdessä Jimi Suménin kanssa, mutta nämä nauhoitukset jäivät julkaisematta levy-yhtiön hyllytettyä ne. Twiggy Oliver oli 80-luvun alun helsinkiläisen futurock/new romantics -tyylimusiikin edelläkävijä Jimi Suménin ohella.


title: Twiggy Oliver

text: Twiggy Oliver osallistui vuonna 1983 Johannan kustantamalle "The Art Of Breeding" -kokoelmalle. Julkaisun tarkoituksena oli tehdä uusi "Pohjalla"-kokoelma Helsingin ”in-bändeistä”. Levyn osakseen saama huomio jäi kuitenkin rajalliseksi.


title: Twiggy Oliver

text: Vuonna 1990 One Inch Rock julkaisi Twiggy Oliverin promosinglen ”Kuukävelyllä”. Edellisistä poiketen tätä levytystä voi kuitenkin pitää Paajasen soolotyönä eikä levyllä esiintynyt muita 1980-luvun Twiggy Oliver -bändissä vaikuttaneita muusikoita.


title: Twiggy Oliver

text: Alkaneen vuosituhannen ensimmäisen vuosikymmenen puolivälin jälkeen (2006-2008) Paajanen kokosi Twiggy Oliver -nimellä toimivan uuden bändin kasaan. Tyylillisesti yhtyeen musiikki eroaa kuitenkin melkoisesti alkuvuosien levytyksistä ja esityskieli on vaihtunut englannista suomeksi. Tässä kokoonpanossa olivat mukana Mauno Paajasen (laulu) lisäksi Timo Ahonen (kitara-taustalaulu), Jari Ahonen (basso), Lauri Murtomaa (kitara) sekä Mertsi Tuomainen (rummut). Yhtyeen nimeä kantava pitkäsoittolevy "Twiggy Oliver" julkaistiin 27. helmikuuta 2008. Pitkäsoiton lisäksi yhtye julkaisi myös kolme singleä, joista ensimmäinen oli ""Aavelaiva"" ja se julkaistiin 2006. Vuonna 2008 julkaistiin vielä kaksi singleä. Ensin (vain promo tarkoitukseen) ""Kuukävelyllä - Spede myy - Ruoste kukkien"" ja sen jälkeen vielä ""Kesä on okei - Tulin hulluksi"".


title: Rare (lehti)

text: Rare oli vuosina 1990–2001 ilmestynyt suomenkielinen levyjenkeräilijöille suunnattu aikakauslehti. Lehteä ilmestyi yhteensä 24 numeroa, joista kahden ensimmäinen mukana julkaistiin myös 7" vinyylilevy. Lehden päätoimittajana toimi koko sen ilmestymisajan Jari Räsänen.


title: Rare (lehti)

text: Lehti sisälsi kattavia musiikillisia historiikkeja lähinnä rockin saralta. Artikkelien ohella lehdessä julkaistiin muun muassa äänilevyjen diskografia- ja keräilyhintatietoja.


title: Sven Saarikoski

text:
Matti Sven Heikinpoika Saarikoski (10. huhtikuuta 1890 Lapua – 24. tammikuuta 1917 Latvia) oli suomalainen jääkäri, jonka komppanianpäällikkönä toiminut Armas Ståhlberg ampui Saksan itärintamalla hänen kieltäydyttyään osallistumasta hyökkäykseen. Tapaus herätti pahennusta ja aiheutti kriisin suomalaisen jääkäripataljoonan keskuudessa.
Sven Saarikosken vanhemmat olivat työmies Heikki Saarikoski ja Sofia Huhta. Saarikoski toimi merimiehenä ennen kuin liittyi vapaaehtoisena Saksassa sotilaskoulutusta antavaan jääkäripataljoona 27:en 1. komppaniaan 17. syyskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella sen ensimmäiseen vaiheeseen. Saarikoski kieltäytyi 24. tammikuuta 1917 lähtemästä Aa-joen toiselle retkelle, jolloin komppanian oberzugführer Ståhlberg ampui hänet pistoolilla komppanian edessä Aa-joen rannalla Mitaun edustalla. Asia oli myöhemmin käsiteltävänä sotaoikeudessa, joka ei katsonut sen antavan aihetta enempiin toimenpiteisiin. Saarikoski haudattiin Mitaun sotilashautausmaahan.


title: Sven Saarikoski

text: Saarikosken ampumisen seurauksena jääkärijoukossa puhkesi vakava kriisi. Erittäin jyrkästi tapauksen tuomitsi esimerkiksi kauhavalainen jääkäri Arvo Pollari, joka kirjoitti: ""Mitä merkitsee meidän yhteiset ponnistuksemme, kun omat miehet ampuvat toisiaan. On tosiaankin luja kuri joukossamme, kun kaikki miehet seisovat kantapäät yhdessä ja katsovat kun yhtä miehistä tapetaan. Ei! Ei tällainen temppu ei menesty toista kertaa."" Vaikka sotaoikeus vapautti Ståhlbergin ja esimerkiksi hauptzugführer Torsten Jernström katsoi hänen menetelleen ainoalla oikealla tavalla, monet jääkäritoverit pitivät Ståhlbergiä murhaajana. Ståhlberg kaatui seuraavana vuonna Suomen sisällissodassa.


title: Sven Saarikoski

text: Saarikoski oli kuollessaan kirjoilla Nurmossa ja oli naimaton.


title: Avimimus

text: Avimimus (nimen merkitys: ”linnunmatkija”) on oviraptoreihin kuuluneiden teropodidinosaurusten suku, joka eli noin 70 miljoonaa vuotta sitten myöhäisellä liitukaudella. "Avimimuksen" fossiileja on löydetty Mongoliasta.


title: Avimimus

text: "Avimimus" tarkoittaa "linnunmatkijaa". Nimi tulee kreikan kielestä. "Avimimus" sai nimensä lintumaisista piirteistään, joka on johtanut joihinkin kiistoihin siitä, kuinka linnunkaltainen se todella oli.


title: Avimimus

text: "Avimimuksen" pituus oli 1,5 metriä, korkeus 0,6–0,9 metriä ja paino noin 20 kilogrammaa. "Avimimus" oli samankaltainen kuin nykyinen strutsi tai juoksukäki. Se oli kaksijalkainen höyhenellinen teropodi, kykenevä juoksemaan karkuun saalistajia, mutta ei lentämään. Mongoliasta löydettyjen jäänteiden perusteella tiedetään, että "Avimimuksella" oli lyhyt, pyöristynyt nokka, joka oli hampaaton. "Avimimuksella" oli myös poikkeavan suuret silmät, oletettavasti saalistajien havaitsemista varten tai mahdollisesti hyönteisten saalistamiseen. "Avimimus" tuki päätään pitkällä, kapealla kaulalla. Höyhenellistä häntäänsä "Avimimus" käytti itsensä tasapainottamiseen juoksun aikana.


title: Avimimus

text: "Avimimuksen" jalat olivat pidemmät kuin sen muilla sukulaisilla Avimimidae-heimossa. "Avimimus" oli tarpeeksi pitkä, jotta sille kehittyi erityiset juoksuraajat. "Avimimuksen" jaloissa oli kolme varvasta.


title: Avimimus

text: "Avimimus" oli nopea ja ketterä dinosaurus. Se juoksi luultavasti yhtä nopeasti kuin strutsi (jopa 70 kilometrin tuntivauhtia).


title: Avimimus

text: "Avimimuksella" saattoi olla höyheniä. Kuten nykyisillä linnuilla, "Avimimuksella" käsiluut olivat sulautuneet yhteen, ja sulannuppien korostunut läsnäolo alavartalon luissa vahvistaa, että "Avimimuksella" oli höyheniä ainakin tässä osassa kehoa. Vahvasti kehittyneiden höyhenten läsnäolo ehdottaa lisäksi, että "Avimimuksella" oli mahdollisesti kevyempi höyhenpeite sen muissa kehon osissa, niin kuin muilla linnunkaltaisilla dinosauruksilla. "Avimimus" voidaan nähdä välilinkkinä lintujen ja dinosaurusten evoluution välillä.


title: Avimimus

text: Sergei Kurzanov on ajatellut "Avimimuksen" olleen kykenevä rajoittuneeseen lentämiseen. Tänä päivänä paleontologit kuitenkin ovat yleisesti samaa mieltä siitä, että "Avimimus" todennäköisesti ei kyennyt lentämään, mutta höyhenet toimivat eristeenä tai ehkä värikkäänä höyhenpeitteenä parittelussa.


title: Avimimus

text: "Avimimus" oli pitkälle kehittynyt teropodi, jonka älykkyys oli dinosaurusten joukossa korkea. "Avimimuksella" näyttää olleen suuret aivot sen ruumiinkokoon verrattuna, mitä jotkut tutkijat pitävät tarkoittavan suurempaa perusälykkyyden tasoa. Kallon luut ovat myös hyvin kehittyneet antamaan lisääntynyttä tukea ja suojaa aivoille, ylittäen joillakin muilla dinosaurustyypeillä nähdyn tason. Enemmän kehittyneiden aivojen mahdollisuus saattaa myös viitata monimutkaisempaan sosiaaliseen kanssakäymiseen "Avimimus"-yksilöiden välillä, samalla lailla kuin joissakin nykyajan linturyhmissä. "Avimimus" saattoi tarvita nokkeluutta vältelläkseen saalistajia ja ottaakseen kiinni saaliseläimiä maassa.


title: Avimimus

text: Kesällä 1973, neuvostoliittolais-mongolialainen paleontologinen retkikunta löysi suurimmaksi osaksi täydellisen yksilön uudesta suvusta ja lajista, "Avimimus portentosus". He löysivät teropodin luurangon eteläisellä Gobin autiomaalla, Mongoliassa. Tämä oli merkittävä löytö johtuen siitä, että se oli ensimmäinen löydetty dinosaurus, jolla oli selviä ja merkittäviä määriä linnunkaltaisia piirteitä. Se oli myös ensimmäinen teropodi sen erityisellä lonkan rakenteella. Nämä uudet piirteet saivat paleontologit luomaan uuden heimon löydön luokittelemiseksi: Avimimidae-heimon.


title: Avimimus

text: Venäläinen paleontologi Sergei Kurzanov, joka oli osana retkikuntaa, kuvaili dinosauruksen vuonna 1981. Ensimmäisen löydön jälkeen dinosauruksen ajateltiin olevan lintu, kunnes lisätutkimus ja myöhemmät fossiililöydöt myöhään 1970-luvulla osoittivat, että se oli todellakin teropodi, jolla oli höyheniä. Kurzanov antoi sille nimeksi "Avimimus portentosus".


title: Avimimus

text: Vuonna 2008 löydettiin luita useista "Avimimuksista", jotka olivat kaikki olleet yhdessä kuoleman hetkellä. Löydön teki mongolialaisista, kanadalaisista ja yhdysvaltalaisista paleontologeista koostunut retkikunta. Löytöön kuului ainakin 10 samassa paikassa ollutta "Avimimuksen" luurankoa. Löytö oli merkittävä: ei vain yksilöiden määrästä johtuen, vaan koska mitä se kertoo meille siitä, kuinka dinosaurus eli. Siitä lähtien kun ilmeni, että yksilöiden kooissa oli pientä vaihtelua, se osoitti että ne olivat laumaeläimiä, tai kerääntyneet yhteen. Jalkojen luista löydettiin lihasjälkiä, mikä esitti todisteita siitä, että dinosaurus kykeni nopeaan ja pitkälliseen juoksuun.


title: Avimimus

text: "Avimimuksen" löytäminen lähetti läpimurron paleontologien ymmärrykseen dinosauruksista ja niiden yhteyksistä lintuihin. "Avimimus" oli ensimmäinen löydetty dinosaurus, jolla näytti olevan selviä lintumaisia piirteitä ja niin suuressa määrin. Yleensä "Avimimuksen" on katsottu olevan oviraptori ja tärkeä linkki dinosaurusten ja lintujen välillä.


title: Avimimus

text: Alue josta paleontologit löysivät "Avimimuksen" oli paljon erilaisempi dinosauruksen löytöhetkellä kuin se saattoi olla sen elinaikana. "Avimimuksen" jaloissa olevat pitkät varpaankynnet ovat vain yksi osoitus tutkijoille siitä, että sen elinympäristö oli jotain märkää, soista, metsäistä aluetta. Todiste siitä, että "Avimimus" eli suurissa laumoissa, ehdottaa myös märkää elinympäristöä.


title: Avimimus

text: "Avimimus" on eri yhteyksissä merkitty kasvinsyöjäksi, kaikkiruokaiseksi ja hyönteissyöjäksi. Tutkijat eivät ole kyenneet kovin helposti tekemään fossiileista johtopäätöstä "Avimimuksen" ravinnosta. Kuten muut oviraptorit, "Avimimus" oli luultavasti kaikkiruokainen. Sen suu oli hampaaton nokka, jota saatettiin käyttää kaivelemaan erilaisia ruokia. Sergei Kurzanov spekuloi, että siitä lähtien, kun nokan alaosassa oli hammastettu reuna, oli mahdollista että "Avimimus" söi hyönteisiä. Se saattoi olla hyödyllinen myös kasvien repimisessä. Toinen ajatus "Avimimuksen" ravinnoksi on, että se varasti muiden eläinten munia. Tämä teoria tulee sen statuksesta oviraptorina, mikä itse asiassa tarkoittaa "munanryöstäjää". Yksimielisyys paleontologien keskuudessa on yleensä, että "Avimimus" on kaikkiruokainen.


title: Abhishek Bachchan

text: Abhishek Bachchan (s. 5. helmikuuta 1976 Mumbai, Maharashtra) on intialainen näyttelijä ja tuottaja. Hänen vanhempansa ovat näyttelijät Amitabh Bachchan ja Jaya Bachchan. Hänet tunnetaan muuan muassa elokuvista "Bunty Aur Babli" (2005), "Guru" (2007) ja "Dostana" (2008).


title: Abhishek Bachchan

text: Bachchan on naimisissa entisen Miss Maailman, nykyisen näyttelijän Aishwarya Rai Bachchanin kanssa. Hän on aiemmin ollut kihloissa toisen tunnetun intialaisnäyttelijättären Karisma Kapoorin kanssa.


title: Abhishek Bachchan

text: Rai synnytti tyttären 16. marraskuuta 2011. Tyttö sai nimen Aaradhya Bachchan maaliskuussa 2012.


title: Zahar Prilepin

text: Zahar Prilepin (, s. 7. heinäkuuta 1975, Ilinkan kylä, Rjazanin oblasti) on venäläinen kirjailija, kielitieteilijä, toimittaja ja poliitikko. Hänen oikea nimensä on Jevgeni Nikolajevitš Prilepin. Hän on ollut kansallisbolševistisen puolueen jäsen vuodesta 1996.


title: Zahar Prilepin

text: Zahar Prilepin on opettajaisän ja sairaanhoitajaäidin poika. Hän suoritti opintonsa filologisessa eli kielitieteellisessä tiedekunnassa Nižni Novgorodin valtionyliopistossa. Hän oli komentajana OMON-joukoissa ja mukana taisteluissa Tšetšenian sodassa vuosina 1996–1999.


title: Zahar Prilepin

text: Prilepinin ensimmäiset kaunokirjalliset työt julkaistiin 2003 kirjallisuuspainotteisessa sanomalehdessä "Den' literatury". Siitä lähtien hänen töitään on ilmestynyt useissa eri sanomalehdissä, joista mainittakoon "Literaturnaja gazeta", "Limonka", "Na kraju" ja "Generalnaja linija", mutta myös aikakauslehdissä "Sever", "Družba narodov", "Roman-gazeta" ja "Novyi mir". Hän toimi kansallisbolševistisen puolueen äänenkannattajan, Nižni Novgorodissa ilmestyvän "Narodnyi nabljudatelin" päätoimittajana. Hän osallistui nuorten kirjailijoiden seminaariin Moskova–Peredelkinossa helmikuussa 2004 ja IV, V ja VI nuorten venäläiskirjailijoiden foorumiin Moskovassa.


title: Zahar Prilepin

text: Prilepin on yksi kansallisbolševistisen puolueen Nižni Novgorodin alueosaston johtajista ja ottaa osaa lukuisiin toimintoihin. Huomattavimpana näistä hän osallistui Erimielisten marssiin Nižni Novgorodissa 24. maaliskuuta 2007, minkä seurauksena hän joutui pidätetyksi samoin kuten lukuisat Toinen Venäjä -oppositioryhmittymän aktivistit. Puoluetoimintansa ohella hän on Politiikan uutistoimiston Nižni Novgorodin aluetoimituksen päätoimittaja.


title: Zahar Prilepin

text: Zahar Prilepin on naimisissa ja hänellä on kolme lasta.


title: Ringeten maailmanmestaruuskilpailut 2007

text:
Vuoden 2007 ringeten maailmanmestaruuskilpailut olivat kahdeksannet Kansainvälisen ringetteliiton (IRF) järjestämät maailmanmestaruuskilpailut. Ne pidettiin Ottawassa, Kanadassa 31. lokakuuta–3. marraskuuta 2007. Kisoissa oli mukana neljä joukkuetta: Kanada, Yhdysvallat, Suomi ja Ruotsi. Pelipaikkana oli Ottawa Civic Centre Arena.
1.
2.
3.
4.


title: Kräk

text: Kräk!, Kräk on Finnlevyn rock-alamerkki, jolla julkaistiin levyjä vuosina 1978–1991. Levymerkin ensimmäinen julkaisu oli Kake Singersin single "Me halutaan olla neekereitä / Kakerock". Kräkin menestyneimpiä julkaisuja olivat Dingon kaksi albumia vuosina 1984–1985. Dingon toinen albumi "Kerjäläisten valtakunta" myi viikossa platinaa eli 100000 kappaletta. Levymerkille ovat levyttäneet myös muun muassa Mamba, Miljoonasade, Eve ja Clifters sekä Korroosio, Pyhät Nuket, Nuket, Keba, Kultakuume, Nicepappi ja Kojo.


title: Kräk

text: Vuodesta 1974 Musiikki-Fazer oli omistanut Finnlevyn kokonaan. Kansainvälinen Warner Music Group osti jo vuonna 1989 pörssilistautuneen Fazer Musiikki Oy ja Fazer Musik Ab yhtiön ja se sulautui 30.11.1994 uudelleen nimettyyn Warner Music Finlandiin. Finnlevy on nyt rekisteröity aputoiminimi. Fazer Finnlevy jatkoi itsenäisenä levy-yhtiönä tuotantoa vielä toukokuuhun 1998 asti.


title: One Inch Rock

text: One Inch Rock on äänilevyjen julkaisutoimintaa harjoittava yritys. Nimensä yhtiö on saanut T. Rexin esittämästä Marc Bolanin laulusta. One Inch Rockin julkaisutoiminnan aktiivisin vaihe ajoittuu yhtiön kaupparekisteriin merkitsemisvuoden 1987 ja vuoden 1992 välille. Yhtiötä pyörittivät sen aktiivitoiminnan aikaan yhdessä Ralf Örn ja Jaana Rinne, joista jälkimmäisellä oli merkittävä rooli myös levymerkin kautta levyttäneiden artistien kappaleiden sanoittajana. Yhtiön kautta ilmestyi mm. Melrosen, Cliftersin, Aki & Turon ja Frederikin tuotantoa pitkäsoittolevyjen muodossa.


title: Nukkatyräkki

text: Nukkatyräkki ("Euphorbia leuconeura") on tyräkkeihin kuuluva kasvi.


title: Nukkatyräkki

text: Nukkatyräkillä on viisikulmainen, halkaisijaltaan noin kolmesenttinen runko, jonka särmät ovat ruskeat. Runko kasvaa metrinkin pituiseksi, alaosa on puumainen. Kasvi haaroittuu rungostaan vanhempana. Lehdet ovat sirot, kohollaan olevat, tummanvihreät. Täysikasvuinen lehti on noin seitsemän senttimetriä leveä ja noin 22 senttiä pitkä. Lehtivarren pituus on noin 10 senttimetriä. Uudet lehdet muodostuvat varren yläpäähän rungon kasvaessa pituutta ja vanhat lehdet kuihtuvat alta pois.


title: Nukkatyräkki

text: Nukkatyräkki kukkii pienin mitättömän näköisin valkoisin kukin. Muodostuvat hedelmät aukeavat äkisti ja kasvin siemenet lennähtävät parinkin metrin päähän. Nukkatyräkki kukkii vasta, kun se on kasvanut noin 40 senttimetriä korkeaksi. Kasvin rungosta erittyy valkoista maitiaisnestettä, jos esimerkiksi irrottaa lehden. Maitiasneste on ärsyttävää ja voi aiheuttaa pahoja ihoreaktioita. Itsestään kuihtuneiden lehtien jättämät arvet rungossa ovat ruskeat. Erikoisesta siementämistavastaan johtuen nukkatyräkkiä kutsutaan myös lempinimillä ”paha poika”, ”tuhma poika”, ”merimiehen syrjähyppy” ja ”seksipalmu”. Nukkatyräkki muistuttaa hyvin paljon lähisukulaistaan särmätyräkkiä ("Euphorbia lophogóna").


title: Nukkatyräkki

text: Nukkatyräkki on helppohoitoinen, se viihtyy valossa, mutta ei siedä suoraa auringonpaistetta. Se tarvitsee enemmän kastelua kuin esimerkiksi kaktukset, talvella kastelu on niukempaa. Sitä lannoitetaan niukasti vain kasvukaudella. Täysin palvelleet lehdet putoavat itsekseen pois. Jos nukkatyräkki kärsii kuivuudesta, lehdet alkavat roikkua. Kastelun jälkeen lehdet kohoavat normaaliasentoon. Mehikasvina nukkatyräkki kestää jonkin verran kuivuutta lehdistön vahingoittumatta.


title: Nukkatyräkki

text: Nukkatyräkin siemen on pieni, tumma ja itää multaan pistettynä helposti. Ensin putkahtaa mullasta kaksi kynnenkokoista lehteä ja tulitikunmittainen varsi. Istutus on pidettävä kosteana, aluslautasella kannattaa pitää koko ajan vettä. Nukkatyräkki on aluksi hyvin hidaskasvuinen, ruohovartinen ja kuivahtaa helposti. Juuret ovat hennot eikä juuripaakkua juurikaan muodostu, joten siirto isompaan ruukkuun kannattaa tehdä vasta, kun kasvilla on mittaa noin 20 senttiä. Nuori taimi kannattaa tukea. Kuluu reilusti toista vuotta, ennen kuin nukkatyräkki on kasvanut niin, että varren alaosan puumainen osuus erottuu selvästi ja varsi paksuntuu.


title: Borg (suku)

text: Borg on suomalainen pappissuku, jonka jäsenet ovat vaikuttaneet kulttuurin eri aloilla. Suvun kantaisänä pidetään 1720-luvulla kuollutta luutnantti Karl Borgia. Suvun myöhemmät edustajat ovat hänen poikansa, Pyhäjoen nimismies Karl Kaarlenpoika Borgin (1716–1797) jälkeläisiä. Eräs sukuhaara suomensi myöhemmin sukunimen "Kivilinnaksi" ja eräs toinen "Soanlinnaksi". Suomessa ja Ruotsissa tunnetaan myös muita "Borg"-nimisiä sukuja, muun muassa ruotsalainen aatelisuku Borg.Teatterinjohtaja Felix Borg sekä professori ja poliitikko Olavi Borg perheineen eivät kuulu tähän sukuun.


title: YLE Capital FM

text: YLE Capital FM oli Helsingissä toiminut Yleisradion radiokanava, joka välitti ulkomaisten radioasemien ohjelmia satelliiteista ja Yleisradion vieraskielisiä ohjelmia. Nimi Capital FM tuli käyttöön syksyllä 1990. Nimestä luovuttiin elokuussa 2005, koska kanava oli menossa digitaaliseen jakeluun ja FM oli siinä mielessä virheellinen. Uudeksi nimeksi tuli YLE Mondo, joka muutti nimensä vuoden 2012 alussa Yle Mondoksi.


title: YLE Capital FM

text: Kanava aloitti keväällä 1978 lähettäen Yleisradion omat englanninkieliset lähetykset, mutta muina aikoina kanava oli vaiti. Lähetyksiä oli eri aikoina vuorokaudesta pitkään noin neljä tuntia; vähitellen määrä kasvoi Ylen aloitettua lähetykset myös saksaksi 1985, ranskaksi 1987 ja venäjäksi 1990.


title: YLE Capital FM

text: Alun perin ei tarkoituksena ollut tarjota uutta kuultavaa suurelle yleisölle Helsingissä, vaan asemalla piti tarjota ulkomaille suunnattujen palvelujen ohjelmansisällöistä kiinnostuneille päättäjille mahdollisuus seurata palvelua.


title: YLE Capital FM

text: Lokakuussa 1990 kanava alkoi releoida ulkomaisia asemia satelliiteista. Lähetysoikeudet saatiin silloin yleiseksi tulleiden placement -periaatteiden mukaan. Ensimmäisiä releoitavia asemia olivat BBC World Service ja Voice of America englanniksi sekä Deutsche Welle saksaksi. Keväällä 1991 mukaan tuli Radio France Internationale ranskaksi.


title: YLE Capital FM

text: Ulkomaisten asemien saatavuus parani 1990-luvun kuluessa ja Capitalin tarjontaan lisättiin uusia ohjelmalähteitä. Apuna oli lontoolainen yritys World Radio Network, joka aktiivisesti toi Euroopan taivaalle myös aiemmin vaikeasti tavoitettavissa olleita asemia. WRN:n kautta Capitalin valikoimaan tuli muun muassa Radio Australia sekä sittemmin China Radio International, joka tosin poistettiin 2006.


title: YLE Capital FM

text: Pohjoisamerikkalaista tarjontaa monipuolistettiin 1997 ottamalla mukaan National Public Radio, joka myöhemmin kokonaan syrjäytti Voice of American. Kanadalainen CBC alkoi kuulua Capitalin kautta 1990-luvun lopulla.


title: YLE Capital FM

text: Suomalaisten espanjan harrastuksen kasvu ja osavuotisten Espanjan-asukkaiden uutistarve toisesta kotimaastaan olivat perusteena ottaa mukaan Espanjan radion uutiskanava Todo Noticias vuonna 1998. Yritykset saada Italian julkinen radio mukaan eivät onnistuneet, jolloin ratkaisuksi tuli ottaa mukaan Vatikaanin radio.


title: YLE Capital FM

text: Digitaaliradio DAB:n alueelliselle verkolle Uudellamaalla lähetettiin lisäversiota Capitalista nimikkeillä Yle World ja Yle Mondo muutaman vuoden ajan, kunnes DAB-lähetyksistä luovuttiin. Helsingin ulkopuoliset FM-taajuudet siirtyivät Yle Radio Peilin käyttöön 2006, jolloin kanavan FM-kuuluvuusalueeksi tuli vain Helsingin seutu. Vuonna 2005 kanava oli kuitenkin alkanut kuulua digitv:n radiokanavana koko Suomessa. Samalla nimestä Capital FM luovuttiin ja kanavan nimeksi tuli YLE Mondo.


title: YLE Capital FM

text: Capital FM:n taajuus oli 1980-luvun alusta 2000-luvulle 103,7 MHz. Taajuus menetettiin Radio Ainolle, minkä jälkeen taajuudeksi tuli 97,5 MHz. Tämä on edelleen Yle Mondon taajuus.


title: YLE Capital FM

text: Vuonna 1997 Capitalin ohjelmaa alettiin lähettää osan vuorokautta Yleisradion opintoradiotaajuuksilla, aluksi Turussa ja pian myös Kuopiossa, myöhemmin Tampereella ja 2000-luvulla parin vuoden ajan Jyväskylässä.


title: Mikko Järvinen

text: Mikko Järvinen voi tarkoittaa seuraavaa henkilöä:


title: Bistrița-Năsăud

text: Bistrița-Năsăud () on piirikunta Romanian Transilvaniassa. Piirikunnan pääkaupunki on Bistrița. Sen pinta-ala on 5 355 km² ja siellä on noin 283 832 asukasta (vuonna 2014).


title: Bistrița-Năsăud

text: Piirikunnan pinta-ala on yhteensä 5 355 km². Kolmannes sen pinta-alasta on Karpaattien vuoristoa.


title: Bistrița-Năsăud

text: Bistrița-Năsăudin piirikunta rajautuu idässä Suceavan piirikuntaan, lännessä Clujin piirikuntaan, pohjoisessa Maramureșin piirikuntaan ja etelässä Mureșin piirikuntaan. Vuoden 2011 väestönlaskennassa piirikunnassa oli 277 861 asukasta ja sen väestötiheys oli 51 asukasta neliökilometrillä.


title: Bistrița-Năsăud

text: Piirikunnan asukkaista romanialaisia on 89,9 %, unkarilaisia 5,3 %, romaneja 4,3 % ja saksalaisia 0,1 %.


title: Bizarre

text: Bizarre (oik. Rufus Johnson, s. 5. heinäkuuta 1976, Yhdysvallat Detroit) on yhdysvaltalainen rap-artisti. Hän on toiminut rap-artistina detroitilaisessa D12-yhtyeessä, jonka kanssa hän on tehnyt levyjä.


title: Bizarre

text: Johnson on perustanut oman levymerkin nimeltä Red Head Records. Hänen vaimonsa Deanna on myös muusikko ja toimii yhtyeessä Sindy Syringe.


title: Bizarre

text: Bizarre tunnetaan artistinimensä mukaisesti ("bizarre, kummallinen") kyseenalaisilla aiheillaan varustetuista omintakeisista ja absurdeista sanoituksistaan. Hän on jakanut mielipiteitä räppäämällä mm. raiskauksesta, vammaisuudesta ja pedofiliasta. Eräässä kappaleessa hän ilmoitti murhaavansa ja raiskaavansa Justin Bieberin, aikaan jolloin teinitähti oli vielä alaikäinen.


title: Kangosjärvi

text: Kangosjärvi on noin 120 asukkaan kylä Muonion kunnassa. Kylä sijaitsee 20 kilometrin päässä Muonion kirkonkylältä etelään.


title: Paardebergin taistelu

text: Paardebergin taistelu oli toisessa buurisodassa 18.–27. helmikuuta 1900 käyty taistelu, jossa sotamarsalkka Frederick Roberts lopulta löi buurit ja onnistui pakottamaan kenraali Piet Cronjén antautumaan 4 000 miehensä kanssa. Tämä heikensi buurien voimia huomattavasti ja mahdollisti Ladysmithin vapautuksen seuraavana päivänä. Paardeberg oli toisen buurisodan viimeinen suuri taistelu.


title: Heikki Orvola

text: Heikki Lauri Kalevi Orvola (s. 29. marraskuuta 1943 Helsinki) on suomalainen muotoilija ja suunnittelija. Hän on aloittanut uransa muotoilijana 1960-luvulla ja aloitti Nuutajärvellä suunnittelijana vuonna 1968. Orvola on suunnitellut Marimekolle kankaita 1980-luvun lopulla ja hänen töitään on museoissa myös ulkomailla. Hän on suunnitellut esimerkiksi Aurora-lasiston Iittalalle ja Illusia-astiaston Arabialle yhdessä Fujiwo Ishimoton kanssa. Palkinnoista mainittakoon Pro Finlandia -mitali 1984 ja Kaj Franck -muotoilupalkinto 1998. Professorin arvonimen hän sai 2002.


title: Valssimylly

text: Valssimylly on mylly, jota käytetään viljan jauhamiseen. Esimerkiksi nautojen ruokintaan sopii parhaiten valssimylly, koska tuloksena on sopivan karkea litiste, joka hitaammin sulaessaan ei happamoita pötsiä kuten hienompi jauho.


title: Holdingyhtiö

text: Holdingyhtiö eli hallintayhtiö on yhtiö, jonka tarkoitus on toisen yhtiön tai yhtiöiden omistaminen, hallitseminen ja valvominen. Holdingyhtiöllä on määräysvalta liiketoiminnasta osake-enemmistön omistuksen perusteella. Holdingyhtiö voi olla esimerkiksi jonkin konsernin emoyhtiö.


title: Holdingyhtiö

text: Holdingyhtiöitä käytetään myös verosuunnitteluun.


title: Doug Scarratt

text: Doug Scarratt on brittiläinen muusikko. Hänet tunnetaan Saxon-yhtyeen kitaristina. Scarratt liittyi Saxoniin vuonna 1995 sen pitkäaikaisen kitaristin Graham Oliverin saatua yhtyeestä potkut. Ennen Saxonia hän toimi lähinnä sessiomuusikkona, mutta Saxonin Nigel Glockler muisti hänet, kun yhtyeeseen etsittiin uutta kitaristia.


title: François Albert-Buisson

text: François Albert-Buissonin isoisä oli puukenkätehtailija. Hän itse aloitti farmasian opiskelun Pariisissa ja suoritti tieteessä tohtorin tutkinnon, mutta hän suoritti tämän ohella oikeustieteen tohtorin tutkinnon.


title: François Albert-Buisson

text: Opintojaan hän hyödynsi toimimalla yrityshallinnon parissa eri aloilla. Hän perusti Théraplix’in, joka keskittyi farmaseuttiseen tuotantoon. Lisäksi hän toimi teollisuuden ja pankkitoiminnan eri aloilla ja oli pitkään, 1936–1959, Rhône-Poulencin pääjohtaja. Hän osallistui myös useisiin kansainvälisiin taloustapaamisiin.


title: François Albert-Buisson

text: Luottamustoimenaan hän toimi konsulituomarina, Seinen alueen taloustuomioistuimen presidenttinä (1930-1934), valtiovarainministerin kabinettipäällikkönä (1924–1925). Issoiren kunnanjohtajana (1925–1941) sekä Puy-de-Dômen senaattorina (1937–1940).


title: François Albert-Buisson

text: Albert-Buissonille myönnettiin hänen elinaikanaan muun muassa seuraavat akateemiset ja viralliset kunnianosoitukset:


20 suosikkia – Ei elämästä selviä hengissä on Juice Leskisen kokoelma-albumi vuodelta 1995. Levy on osa "20 suosikkia" -kokoelmalevysarjaa.


title: 20 suosikkia – Ei elämästä selviä hengissä

text: Kaikki sävellykset, sanoitukset ja sovitukset Juice Leskinen, ellei toisin mainittu.


title: Ari Klem

text: Ari Klem (s. 1. syyskuuta 1961) on suomalainen iskelmälaulaja. Klem sijoittui Seinäjoen Tangomarkkinoilla 1987 toiselle ja 1988 kolmannelle sijalle. Vuonna 1989 Klem voitti Syksyn sävel -kilpailun kappaleella ”Pieni ystäväin”.


title: Ari Klem

text: Muita Klemin suurimpia hittejä ovat ”Paratiisisaari”, ”Purppurataivas”, ”Sademies” ja ”Kaukainen maa”.


title: Ari Klem

text: Ari Klemin lempinimi on Klemmari.


title: Ari Klem

text: Klem aloitti musiikin harrastamisen jo peruskouluiässä perustamassaan Shark-yhtyeessä, jossa toimi rumpalina. 1970-luvun lopulta lähtien Ari Klem osallistui erilaisiin laulukilpailuihin, ja rummut vaihtuivat laulusolistin tehtäviin. Vuonna 1978 Klem tuli kolmanneksi Kotkan Nuorison Taidetapahtumassa itse tekemällään laululla. Vuonna 1980 hän voitti Apu-lehden järjestämän Iskelmähaavi-kilpailun. Vuonna 1987 Ari Klem valittiin Seinäjoen Tangomarkkinoilla ensimmäiseksi tangoprinssiksi ja vuotta myöhemmin hän tuli kilpailussa kolmanneksi. Vuonna 1988 Klem solmi levytyssopimuksen M&T Productionsin kanssa, tuloksena debyyttialbumi "Kai vielä kohdataan". Sen suurimmaksi hitiksi nousi cover-versio italialaisiskelmästä ”Pieni nukke” ("La bambola").


title: Ari Klem

text: Vuonna 1989 syntyi levytyssopimus uuden Audiovox-yhtiön kanssa, jolle ensimmäinen levytys oli vuoden 1989 Syksyn Sävelessä kuultu ”Pieni ystäväin”. Kilpailuvoitto (liki 27% kaikista annetuista äänistä) nosti Klemin maamme iskelmälaulajien kärkikastiin. Hitin mukaan nimetty albumi (1990) nousi pariksi kuukaudeksi Suomen viralliselle albumilistalle. Levylle tallennettu duetto Arja Korisevan kanssa ”Kun minuun kosketat” julkaistiin myös Arja Korisevan 103 000 kappaletta myyneellä albumilla.


title: Ari Klem

text: Levymyynnin lisäksi Syksyn Sävel -voitto tuotti artistin mukaan keikkoja parhaimmillaan 250 esiintymisen vuosivauhtia. Klem nähtiin Syksyn Sävelen finaalissa uudelleen vuonna 1991.


title: Ari Klem

text: Ari Klem on jatkanut myös lauluntekemistä, sillä hän on tehnyt osan soolotuotannosta itse ja kappaleita myös muutamille artisteille. Kaukainen maa -albumille hän on jopa tehnyt yhden käännöskappaleen.


title: Ari Klem

text: Valkealassa asuva Klem teki päivätyötä insinöörinä viisi vuotta, jonka jälkeen siirtyi yrittäjäksi sosiaalialalle. Hän myös konsertoi taustayhtyeensä Pajatson kanssa. Lisäksi Klem tekee myös blueskeikkoja Flakes-yhtyeen kanssa.Ari Klem - kotisivut


title: Kurt Westerlund

text: Kurt ”Kurre” Westerlund (s. 6. lokakuuta 1964) on suomalainen muusikko.


title: Kurt Westerlund

text: Westerlund voitti Syksyn sävel -kilpailun vuonna 1991 kappaleella ”Jäit sateen taa”. Vuonna 2012 hän lauloi Maki Kolehmaisen säveltämän kappaleen ”Kuuden vuoden kuuliaisuus”, joka tehtiin Sauli Niinistön tasavallan presidentiksi valinnan kunniaksi.


title: Kurt Westerlund

text: Westerlund toimii myös salibandyseura EräViikinkien managerina ja harjoittanut yritystoimintaa tuoden Suomeen muun muassa Hello Kitty -hahmoon liittyvän brändin.


title: Kurt Westerlund

text: Westerlund julkaisi Kurre-nimellä seitsemän sooloalbumia ja kahdeksas on tekeillä. Suurin osa biiseistä on Kurren säveltämiä.


title: Kurt Westerlund

text: Westerlund on avioliitossa Miss Suomi Kirsi Syrjäsen kanssa. Heillä on kaksi yhteistä lasta.


title: Benja

text: Benja (oik. Jean-Benjamin Sebastian Roth) on suomalainen muusikko ja taiteilija. Hänet tunnetaan aikaisemmin lapsilaulajana, kun hän teki ensimmäisen soololevynsä jo 11-vuotiaana. Samaan aikaan hän opiskeli musiikkia konservatoriossa ja myöhemmin pianonsoittoa, säveltämistä ja musiikin sovitusta yksityisopettajalla. Benja voitti Syksyn sävel -kilpailun Pelimannet-duon kanssa vuonna 1995 ollessaan 16-vuotias. Sen jälkeen hän teki kiertueita yhdessä Pelimannet-duon kanssa ja he tekivät yhdessä albumin. Benja sovittaa nykyisin musiikkia, säveltää ja sanoittaa, sekä toimii muusikkona eri studioprojekteissa.


title: Onnellinen mies (albumi)

text: 20 suosikkia – Onnellinen mies on Juice Leskisen kokoelma-albumi vuodelta 1997. Levy on Leskiseltä toinen ja viimeinen osa "20 suosikkia" -kokoelmalevysarjassa.


title: Sailor Roberts

text: Brian "Sailor" Roberts oli yhdysvaltalainen pokeriammattilainen, joka voitti World Series of Pokerin pääturnauksen vuonna 1975.


title: Sailor Roberts

text: Roberts varttui pienessä San Angelon kaupungissa Teksasissa ja palveli 1950-luvun alussa neljä vuotta laivastossa Korean sodan aikaan (josta juontuu hänen lempinimensä "sailor" eli "merimies"). Ennen ryhtymistään pokeriammattilaiseksi Roberts oli kiertelevä uhkapeluri (rounder), joka matkusti ympäri Yhdysvaltoja yhdessä legendaaristen Amarillo Slimin ja Doyle Brunsonin kanssa. Pokerin lisäksi Roberts oli taitava bridgenpelaaja.


title: Sailor Roberts

text: Vuonna 1973 Roberts oli Puggy Pearsonin voittamassa WSOP:n pääturnauksessa kuudes. Seuraavana vuonna hän voitti WSOP-rannekkeen 5 000 dollarin no limit deuce to seven draw -turnauksesta ja seuraavana vuonna pääturnauksesta, jossa kaksinpelissä kukistui Bob Hooks. Vuoden 1975 WSOP:n pääturnauksen ykköspalkinto oli 220 000 dollaria. Vuonna 1982 Roberts oli pääturnauksen kahdeksas.


title: Sailor Roberts

text: Roberts kuoli hepatiitin aiheuttamaan skleroosiin.


title: Monacon Grand Prix 1983

text: Monacon Prix 1983 oli Formula 1 -sarjan osakilpailu, joka ajettiin 15. toukokuuta 1983 Monacon katuradalla. Kilpailun voitti Williamsilla ajanut Keke Rosberg, jolle voitto oli kauden ainoa ja uran toinen.


title: Monacon Grand Prix 1983

text: Kilpailu alkoi märissä olosuhteissa ja viidennestä ruudusta startannut Rosberg oli muutamaa lähtöruudukon häntäpään autoa lukuun ottamatta ainoa, joka lähti kisaan kuivan kelin renkailla. Riski kannatti ja Rosberg nousi nopeasti kärkeen ajaen karkuun muilta. Kilpailussa nähtiin lukuisia keskeytyksiä ja vain seitsemän autoa selviytyi maaliin saakka.Keltatautia potenut Keijo Rosberg ampaisi kilpailuun viidennestä lähtöruudusta. Ennen kilpailua hän kertoi keskittyvänsä erityisesti lähtöön, sillä kapealla ja mutkaisella katuradalla ei ollut paljoakaan ohitusmahdollisuuksia. Lähtö onnistui. Rosberg ohitti lähdössä kolme edellään ollutta turboahdettua autoa. Lyhyessä kiihdytyksessä ennen ensimmäistä tiukkaa mutkaa Rosberg tunki oikealta ohi René Arnouxin, Patrick Tambayn ja Eddie Cheeverin. Vain paalupaikalta lähtenyt turbokuljettaja Alain Prost pystyi pitämään Rosbergin takanaan.


title: Monacon Grand Prix 1983

text: Myös Rosbergin rengasvalinta onnistui. Sade oli kastellut radan aamupäivän aikana, mutta Rosberg lähti kisaan kuivan kelin renkailla. Yksi toisensa jälkeen joutui moni kilpailija hakemaan varikolta kuivan kelin renkaat sadekelin renkaiden tilalle Rosbergin ja hänen tallitoverinsa Jacques Laffiten kiertäessä rataa.


title: Monacon Grand Prix 1983

text: Jo ensimmäisellä kierrokselle Prost ja Rosberg saivat aikaan suuren eron takana tuleviin. Maalisuoralla Rosberg pääsi myös Prostin ohi. Kisan aikana tuli selvästi näkyviin sateen tasoittava vaikutus. Turboahdetut autot eivät pystyneet märällä radalla hyödyntämään tehoylivoimaansa. Kuljettajien taidot ratkaisivat paljon enemmän kuin suuret tehot.


title: Monacon Grand Prix 1983

text: Rosberg kasvatti nopeasti etumatkaansa. Radan vähitellen kuivuessa nousi Laffite toiseksi ja Williamsit saivat kaksoisjohdon. Rosberg alkoi jo runsaan kymmenen kierroksen jälkeen ohitella hitaammin ajavia kierroksella. Kilpailun puolivälissä hänellä oli lähes puolen minuutin kaula Laffiteen ja kolmantena ajava Marc Surer oli jo lähes minuutin päässä. Kärjen osalta kilpailun loppu oli vain sijoitusten varmistelemista. Rosbergin voitto ei ollut kilpailun missään vaiheessa uhattuna, vaikka turbot alkoivat saavuttaa vauhtiaan löysäävää Rosbergia. Maalissa ero hänen ja toiseksi tulleen Piquet'n välillä oli 18,5 sekuntia. Kolmanneksi ajanut Prost jäi yli puoli minuuttia ja neljäntenä maaliin ajanut Tambay oli vielä samalla kierroksella. Rosberg saavutti kilpailussa toisen MM-osakilpailuvoittonsa. Ensimmäinen tuli elokuussa 1982 Sveitsin GP:ssä.


title: Levytuottajat

text: Levytuottajat Oy oli Vexi Salmen ja Jorma K. Virtasen kesällä 1978 perustama levy-yhtiö. Yhtiön päälevymerkki oli Gold Disc. Valtaosa Mars-merkin julkaisuista ilmestyi c-kasetteina. Yhtiö julkaisi etupäässä iskelmiä, mutta alkuaikoina myös rockabilly oli vahvasti edustettuna levy-yhtiön tuotannossa.


title: Levytuottajat

text: Levytuottajille levyttäneitä artisteja olivat muun muassa Vesa-Matti Loiri, Kai Hyttinen, Irwin Goodman, Ahti Lampi, Hanne ja Viktor Kalborrek.


title: Levytuottajat

text:
Musiikki-Fazerilla juuri lopettanut Salmi otti myös joukon artisteja mm. Irwin Goodmanin, Hannen, Kai Hyttisen ja Gulliverin, jotka kaikki levyttivät vuonna 1978 Levytuottajille albumin. Tuon vuoden Vesa-Matti Loirin "Eino Leino" -levyn myyntiluvut ylittivät vuonna 1980 platinalevyn vaadittavan 50 000 kappaleen rajan.
Myöhemmin albumia myytiin jo noin 120 000 kappaletta.
Vuoden 1980 menestynein julkaisu oli Vesa-Matti Loirin "Eino Leino 2" -albumi, jota vuoteen 1987 mennessä myytiin 50 000
kappaleen platinalevyn verran.
Vuonna 1981 julkaistu Taito Vainion "Kultainen harmonikka" ylitti 25 000 kappaleen kultalevyrajan ja Jörgen Petersenin "Kultainen trumpetti" 50 000 kappaleen platinarajan.
Irwin Goodman teki komean paluun vuonna 1984 menestyslevyllä "Härmäläinen perusjuntti".
Vuonna 1986 Levytuottajien toiminta näivettyi lähes olemattomiin. Rinnalle olikin jo perustettu menestyvä Flamingo Music -yhtiö, jonka Flamingo-levymerkillä toiminta virkistyi.


title: Levytuottajat

text: Virallisesti Flamingo Musicin ja Levytuottajien yritystoiminta ajettiin alas vuonna 1996. Valtaosa katalogista myytiin Warner Music Finland Oy:lle, mutta esim. Reijo Taipaleen, Kirkan, Kim Lönnholmin ja Samuli Edelmannin oikeudet päätyivät BMG:n kautta Sony Musicille sekä Puolikuun ja Edu Kettusen oikeudet Universal Musicille. Lisäksi osa lasten- ja joululauluja on päätynyt Poptorin omistukseen.


title: Levytuottajat

text: Yhtiön toiminta lakkasi vuonna 1998.


title: Sandy Denny

text: Sandy Denny (oik. Alexandra Elene Maclean Denny, 6. tammikuuta 1947 – 21. huhtikuuta 1978) oli brittiläinen folk- ja folkrocklaulaja. Hänet tunnetaan soolouransa ohella Fairport Convention -yhtyeen jäsenyydestä sekä vierailustaan Led Zeppelinin ”The Battle of Evermore” -kappaleella vuonna 1971. Musiikillisen lahjakkuutensa ja varhaisen kuolemansa johdosta Denny on yksi legendaarisimmista hahmoista brittiläisen folkmusiikin historiassa.


title: Sandy Denny

text: Denny alkoi laulaa folkmusiikkia yliopistossa ja julkaisi debyyttialbuminsa jo vuonna 1967. Hän myös esiintyi yhdessä Strawbs-yhtyeen kanssa. Vuonna 1968 hänet pyydettiin Fairport Conventioniin. Paljolti juuri Dennyn innostamana yhtye kehitti ennenkokemattoman englantilais-kelttiläisen folkrock-tyylinsä klassikkoalbumilla "Liege & Lief" (1969). Pian tämän jälkeen Denny kuitenkin erosi yhtyeestä ja perusti Fotheringay-nimisen kokoonpanon. Fotheringayn ainoaksi jääneen albumin ilmestyttyä vuonna 1970 Denny siirtyi soolouralle.


title: Sandy Denny

text: Sandy Denny seurusteli vuodesta 1969 alkaen australialaisen folkmuusikko Trevor Lucasin kanssa. Lucas oli mukana Fotheringay-yhtyeessä ja myöhemmin Fairport Conventionissa. Pari meni naimisiin vuonna 1973.


title: Sandy Denny

text: Soolourallaan Sandy Denny saavutti vankan kulttisuosion. Arvostettu musiikkilehti "Melody Maker" nimesi hänet ”vuoden naislaulajaksi” sekä vuonna 1970 että 1971.


title: Sandy Denny

text: Vuonna 1972 Denny osallistui yhden albumin tehneeseen The Bunch -yhtyeeseen, johon kuului kaksi muutakin Fairport Conventionin entistä jäsentä: basisti Ashley Hutchings ja kitaristi Richard Thompson. Vuosina 1973–1975 Denny palasi Fairport Conventioniin kahden maailmankiertueen ja yhden albumin ajaksi. Tämän ohella hän julkaisi uusia sooloalbumeja.


title: Sandy Denny

text: Taiteellisesta menestyksestään huolimatta Denny kärsi huonosta itsetunnosta ja iän myötä pahentuneesta alkoholismista. Tupakointi ja alkoholin liikakäyttö myös vahingoittivat hänen lauluääntään. Vuonna 1978 hän yllättäen kuoli 31 vuoden iässä aivoverenvuotoon, joka oli ilmeisesti seurausta aiemmin tapahtuneesta portaikossa kaatumisesta.


title: Ryötön paperitehdas

text: Ryötön paperitehdas oli Ähtärissä sijainnut paperitehdas. Tehtaan toiminta alkoi puuhiomona vuonna 1897. Tehtaan perustajat yhtä suurilla omistusosuuksilla olivat: kauppias Ivar Yltiö, paperiteknikko Anton Pokki ja tehtailija J. A. Johansson vuonna 1896. Tehdas tuotti alussa "wain ruskeata puuwanuketta". Ivar Yltiöstä tuli tehtaan ensimmäinen isännöitsijä, mutta hän muutti pian Tampereelle ja hänen osuutensa yhtiöstä siirtyi Johanssonille. Uudenvuoden aattona 1897 koskessa oleva sulku petti ja tehtaalle vievä vesiränni särkyi. Tehdas oli pieni, vuonna 1899 puuhiomon tuotannon arvo oli vain 14.000 mk (samana vuonna Mäntän tehtaiden vastaava luku oli 1.200.000 mk). Marraskuussa 1900 höyrypuuseppä R. R. Tallqwist Tampereelta osti puolet A. Pokin omistusosuudesta. Yritys myytiin vuonna 1927 G. A. Lönnqvistin perilliset -nimiselle yritykselle. Toiminta päättyi sotavuosina 1939–41. Hiomo ja paperitehtaan rakennukset on purettu.


title: Ryötön paperitehdas

text: Puretun tehtaan alueella toimii Koskienergia Oy:n omistama Ryötönkoski-niminen voimalaitos.


title: Rozhanovce

text: Rozhanovce () on kunta Itä-Slovakiassa Košicen alueella, 12 kilometrin päässä Košicen kaupungista. Košicessa on myös lähin henkilöliikenteen rautatieasema. Kaupungin hallinnollisen alueen pinta-ala on 22,2 km², josta peltoa 12,1 km² ja metsää 5 km². Ensimmäinen kirjallinen maininta Rozhanovcesta on vuodelta 1270.


title: Rozhanovce

text: Kaupungissa oli 2 141 asukasta vuoden 2005 lopussa. Vuoden 2001 väestönlaskennan mukaan asukkaista 97 % oli slovakkeja, ja uskonnollisista ryhmistä suurimpia olivat roomalaiskatoliset (79 %) ja kreikkalaiskatoliset (8 %).


title: Rozhanovce

text: Rozhanovcessa on kaksi roomalaiskatolista kirkkoa, kirjasto, kulttuuritalo, posti, terveyskeskus, päiväkoti ja peruskoulu. Kaupunginjohtajana toimii Viktor Gazdačko.


title: Rozhanovce

text: Kaupunki on tunnettu vuoden 1312 Rozhanovcen taistelusta, jonka Unkarin kuningas Kaarle Robert kävi paikallisia ”pikkukuninkaita” Máté Csákia ja Aban veljeksiä vastaan. Csák ja Abat hallitsivat lähes itsenäisesti laajoja alueita nykyisessä Slovakiassa, joka kuului silloin Unkarin kuningaskuntaan. Vakiinnuttakseen valtansa Kaarlen oli kukistettava pikkukuninkaat.


title: Henry Wilson

text: Henry Wilson (syntymänimeltään Jeremiah Jones Colbath 16. helmikuuta 1812 – 22. marraskuuta 1875) oli Yhdysvaltain varapresidentti ja Massachusettsia edustanut senaattori.


title: Henry Wilson

text: Wilson istui Massachusettsin osavaltion kongressissa vuosina 1841–1852. Vuonna 1855 hänet valittiin Yhdysvaltain senaattiin, jossa hän istui vuodesta 1859 republikaanina vuoteen 1873.


title: Henry Wilson

text: Kun Ulysses S. Grant tavoittleli toista kautta vuoden 1872 presidentinvaaleissa, hänen aiempi varapresidenttinsä Schuyler Colfax ei halunnut jatkaa. Wilsonist atuli varapresidenttiehdokas, ja hän teki laajan vaalikiertueen matkustaen kymmenentuhatta mailia ja pitäen 96 vaalipuhetta. Kiertueen aikana hänen terveytensä heikkeni. Grant ja Wilson voittivat vaalit, ja Wilsonista tuli varapresidentti. Keväällä 1875 hän teki jälleen laajan puhekiertueen etelään, ja hänen arveltiin kaavailevan omaa presidenttiehdokkuutta. Saman vuoden marraskuussa hän kuitenkin halvaantui ja kuoli.


title: Isaac Israeli

text: Isaac Israeli voi viitata ainakin seuraaviin henkilöihin:


title: Isaac Israeli ben Solomon

text: Isaac Israeli ben Solomon (, ) (s. ennen 832, Egypti, k. 932, Kairouan, Tunisia) oli egyptinjuutalainen lääkäri ja filosofi. Häntä on kutsuttu myös "Isaac Israeli vanhemmaksi" erotukseksi tähtitieteilijä Isaac Israeli ben Josephista. Israeli tutki luonnontieteitä, lääketiedettä, matematiikkaa, tähtitiedettä ja muita tieteellisiä aiheita. Hän kirjoitti myös kommentaareja Tanakhiin ja "Sefer Yetzirahiin".


title: Isaac Israeli ben Solomon

text: Israeli oli Saadia Gaonin aikalainen, ja sai todennäköisesti innoitusta tämän teoksista Tanakhin opiskeluun. Hän opiskeli ja opetti Kairouanissa. Hänen oppilaitaan olivat mm. Abu Ya'far ibn al-Yazzar ja Dunash ibn Tamim.


title: Isaac Israeli ben Solomon

text:
Kristitty munkki Constantinus Africanus käänsi useita Israelin lääketieteellisistä tutkielmista latinaksi vuonna 1087, ja niitä käytettiin oppikirjoina Salernon yliopistossa. Käännöksistä puuttui kuitenkin alkuperäisen kirjoittajan nimi, ja se selvisi vasta vuonna 1515, kun Israelin kootut teokset "Opera Omnia Isaci" painettiin Lyonissa Ranskassa.
Jotkut ovat laittaneet kaksi Constantinus Africanuksen käännösten joukossa esiintyvää teosta, latinankielisiltä nimiltään "Liber Pantegni" ja "Viaticum", Israelin nimiin. Ensin mainittu on kuitenkin al-Razin ja viimeksi mainittu 'Ali ibn 'Abbasin tai Israelin oppilaan Abu Jaf'ar ibn al-Jazzarin tekemä.


title: Perse School for Girls

text: Perse School for Girls on yksityinen, maksullinen koulu 7–18-vuotiaille tytöille (vuodesta 2008 alkaen hyväksytään myös poikia iältään 16-18). Koulu sijaitsee Englannissa lähellä Cambridgea.


title: Perse School for Girls

text: Koulu tunnetaan erinomaisesta akateemisesta osaamisestaan (GCSE 2007).


title: Perse School for Girls

text: Perse School for Girls perustettiin vuonna 1881 ja se vietti 125:ttä vuosipäiväänsä vuonna 2006. Nimensä koulu on saanut 1600-luvulla eläneeltä Cambridgen yliopiston Gonville and Caius Collegen jäseneltä tohtori Stephen Perseltä.


title: Perse School for Girls

text: Koulu käsittää yhden korttelin, jonka rajaa kolmelta puolelta asuinkorttelit ja neljänneltä puolelta Cambridgen yliopiston kemian laitos.


title: Perse School for Girls

text: Koulu omistaa kaksi rakennusta lähistöltä, joissa on muita kouluja. Lähistöllä lyhyen kävelymatkan päässä on myös pelikenttä, jolla käytettävissä ovat yleisurheilumahdollisuudet sekä paviljonki.


title: Perse School for Girls

text: Oppilaita on tällä hetkellä noin 700, joista 180 on Junior Schoolin ja 80 Sixth Formin alaisuudessa.


title: Perse School for Girls

text: Perse School for Girls on saanut brittiläisen neuvoston kansainvälisen koulupalkinnon tunnustuksena yhteistyöstä mm. suomalaisten, unkarilaisten, portugalilaisten, italialaisten, ranskalaisten, venäläisten, espanjalaisten, saksalaisten sekä japanilaisten koulujen kanssa.


title: Perse School for Girls

text: Monet Perse-koulun tyttöjoukkueet kilpailevat alueellisesti useissa urheilulajeissa. Osa tytöistä kilpailee myös kansallisella tasolla.


title: Perse School for Girls

text: Musiikki on koulussa tärkeässä asemassa. Henkilökohtaista instrumenttiopetusta on saatavilla useille eri soittimille sekä useita konsertteja järjestetään Cambridgen yliopiston West Road-konserttisalissa.


title: Metsä Board Äänekoski

text: Metsä Board Äänekoski (entinen M-Real Äänekosken tehtaat) käsittää Äänekoskella Keski-Suomessa sijaitsevan kartonkitehtaan. Aiemmin kokonaisuuteen kuului myös paperitehdas. Paperiteollisuus alkoi Äänekoskella vuosina 1896–1900, kun Äänekoski Aktiebolaget perusti Äänekosken varteen puuhiomon ja kartonkitehtaan. Sen jälkeen tehtaat ovat toimineet muun muassa nimellä Metsä-Serla. Nykyisin tehdasalueella toimii Metsä Board Oyj:n vuonna 1899 perustettu, vuonna 1966 uusiin tiloihin siirtynyt taive- ja sulfaattikartonkitehdas. Vuosina 1906-2011 tehdasalueella toimi myös 1987 uusittu hienopaperitehdas, joka kuitenkin suljettiin joulukuussa 2011. Lisäksi tehdasalueella toimii voimalaitoksia (vesi/höyry), Metsä Fibren sulfaattisellutehdas ja CP Kelcon tuotantolaitos. Kartonkitehtaalla työskentelee noin 215 henkilöä. Suljetulla paperitehtaalla työskenteli noin 300 henkilöä.


title: Metsä Board Äänekoski

text: Paperitehtaalla oli on-line-päällystysyksikkö, superkalanterit, kaksi rullainta ja neljä arkkileikkuria. 29.9.2008 M-real ilmoitti, että Äänekosken paperitehdas ryhtyy toimaan alihankkijana Sappi Limited-konsernille. Vuoden 2011 marraskuussa M-real ilmoitti sulkevansa paperikone PK2:n. Kone suljettiin joulukuussa.


title: Metsä Board Äänekoski

text: Kartonkitehtaalla on yksi rullain ja yksi arkkileikkuri. Uusi kartonkikone käynnistyi vuonna 1966. 1970-luvulla tapetin pohjapaperi ohitti taivekartongin koneen päätuotteena. 80-luvulla KK1 uusittiin tapetin pohjapaperin ja taivekartongin valmistusta varten. Vuonna 2002 M-real keskitti tapetin pohjapaperin valmistuksen Kyröskosken tehtaalle ja Äänekosken KK1 uusittiin valmistamaan yksinomaan korkealaatuisia kartonkeja pakkausteollisuuden käyttöön. Kartongin päällystyskone (Wärtsilä) sijaitsee erillisessä rakennuksessa ja sen alkuperäinen kapasiteeti oli noin 25 000 t/a.M-realin Äänekosken tehtaiden tehdaspalokunta perustettiin vuonna 1922 ja Metsä-Botnian sellutehtaan palokunta aloitti toimintansa vuonna 1985. Vuonna 1992 palokunnat yhdistettiin ja toiminta jatkui vuoteen 2008 saakka, jolloin tehdaspalokunnan toiminta lopetettiin. Palokunnalla oli käytössään neljä paloautoa, joista toiminnan loputtua yksityiselle meni suojeluvalvojien käyttämä M50, MB 110 Vito (vm 1999), sammutusauto M51 Ford 600 (vm 1965) matkasi keräilijälle Rautalammille, sammutusauto M52, MB 508 (vm 1983), siirtyi Keski-Suomen pelastuslaitoksen omistukseen ja siirrettiin Äänekosken VPK:n talliin tunnuksella Ä28. Miehistönkuljetusauto M57, Vw Transporter (vm 1994) muutettiin pakettiautoksi ja se jäi tehtaan käyttöön. M-realin Äänekosken tehdaspalokunta osallistui useana vuonna teollisuuspalokuntien tieto- ja taitokilpailuihin ja voitti kilpailut kahdeksan kertaa peräkkäin, vuonna 1996, tpk järjesti kisat Äänekoskella ja voittoputki katkesi, mutta putki jatkui seuraavina vuosina ja vuonna 2000 tpk voitti yhdentoista mestaruutensa. Tpk:lla oli myös sopimus Keski-Suomen Pelastuslaitoksen kanssa ja palokunta osallistui tarvittaessa tehdasalueen ulkopuolella tapahtuneisiin isompiin tulipaloihin ja onnettomuuksiin.


title: Levi P. Morton

text: Levi Parsons Morton (16. toukokuuta 1824 – 16. toukokuuta 1920) oli Yhdysvaltain varapresidentti, kongressiedustaja ja kuvernööri.


title: Levi P. Morton

text: Morton valittiin New Yorkista Yhdysvaltain edustajainhuoneeseen, jossa hän istui vuosina 1879–1881. Hän oli Yhdysvaltain Ranskan suurlähettiläs vuosina 1881–1885. Hänet valittiin varapresidentiksi Benjamin Harrisonin voitettua presidentinvaalit. Hän oli virassa vuosina 1889–1893.


title: Levi P. Morton

text: Morton toimi New Yorkin kuvernöörinä vuosina 1895–1896.


title: Love (Jukka Kuoppamäki)

text: Love on Jukka Kuoppamäen vuonna 1972 julkaistu albumi. Se on Kuoppamäen ainoa Love Records -albumi ja sisältää hänen alun perin muille artisteille kirjoittamiaan kappaleita. Säestäjänä toimii Castanja-yhtye.


title: Love (Jukka Kuoppamäki)

text: A-puoli


title: Love (Jukka Kuoppamäki)

text: B-puoli


title: Sankari vai vakooja

text: Sankari vai vakooja ("The Russia House") on vuonna 1990 ensi-iltansa saanut yhdysvaltalainen vakoojaelokuva, jonka on ohjannut Fred Schepisi. Elokuvan pääosissa ovat Sean Connery ja Michelle Pfeiffer. Elokuva perustuu John Le Carrén romaaniin "Sankari vai vakooja".


title: Sankari vai vakooja

text: Elokuva on kuvattu osittain Neuvostoliiton loppuaikojen Moskovassa. Ääniraidalla kuullaan Branford Marsalisin saksofoninsoittoa.


title: Sankari vai vakooja

text: Kylmä sota on loppumassa ja Neuvostoliitto hajoamassa. Elokuva kuvaa yksittäisten ihmisten toimia kolmen eri vakoilujärjestön (CIA, KGB, MI5) puristuksessa. Elokuvan peruskysymyksenä on se mikä on tärkeintä maailmassa: Rakkaus, ystävän lupaus vai isänmaan etu. Ja lisäksi, voiko nuo kaikki kolme asiaa saada yhtä aikaa. Pääosan esittäjiä ahdistaa niin heidän kotimaansa vakoilijat kuin vastavakoilijatkin. Kaikilla on yhteinen päämäärä, totuus, josta kaikilla on tietysti eri käsitys.


title: Sankari vai vakooja

text: Sean Connery näyttelee boheemia kirjankustantajaa ja muusikkoa, joka vihaa lähes kaikkea muodollisuutta ja tärkeilyä. Hänellä on loistavat suhteet ympäri maailmaa kirjailijoiden parissa. CIA:n ja MI5:n vapaamuotoisessa kuulustelussa häneltä kysytään ”Miksi olit Lissabonissa naisen kanssa?” Tähän Connery vastaa lakonisesti ”Mitä väliä sillä on, olinko siellä miehen, naisen vai myskisorsan kanssa?”


title: Sankari vai vakooja

text: "Video-oppaassa" vuodelta 1994 Kati Sinisalo sanoo toimintaelokuvan kääntyvän alun jälkeen ”paremman puutteessa” rakkaustarinaksi ja antaa sille kolme tähteä viidestä, mikä vastaa sanallista arviota ”hyvä”.


title: Klamysutra

text: Klamysutra on Klamydian vuonna 1996 julkaistu albumi.


title: Powerflute

text: Mondi Powerflute, aiemmin Powerflute ja Savon Sellu, on Kuopion Sorsasalossa aallotuskartonkia eli fluting-kartonkia valmistava yritys.


title: Powerflute

text:
Savon Sellun toiminta alkoi vuonna 1968. Taustalla oli paikallisten metsänomistajien hanke, mutta se vietiin maaliin valtion tuella aina presidentti Urho Kekkosta myöten.
Tehdas oli M-realin ja sen edeltäjien omistuksessa vuoteen 2005 saakka, jolloin Dermot Smurfitin johtama yritysryhmä osti sen. Powerflute liittyi helmikuussa 2008 Helsingin pörssin First North-listalle ja Lontoon pörssin AIM-markkinapaikalle. Ensimmäisestä se poistui kesäkuun lopussa 2012 ja jälkimmäisestä joulukuussa 2016. Syksyllä 2014 Powerflute osti Stora Ensolta hylsyjä ja hylsykartonkeja valmistavan Corenson noin 90 miljoonalla eurolla.


title: Powerflute

text: Smurfit myi yhtiön syksyllä 2016 pääomasijoitusyhtiö Madison Dearborn Partnersille 315 miljoonalla eurolla. Joulukuussa 2017 ilmoitettiin pakkaus- ja paperijätti Mondin ostavan tehtaan 365 miljoonalla eurolla. Kauppaan sisältyy puunhankintayhtiö Harvestia, ei kuitenkaan hylsykartonkia valmistava Corenso. Myyjänä oli Madison Dearborn Partnersin omistama Nordic Packaging and Container Holdings Limited.


title: Goat on Fire / Wolves from the Fog

text: Goat on Fire / Wolves from the Fog on vuonna 1993 julkaistu portugalilaisen Moonspell-yhtyeen ensimmäinen singlejulkaisu.


title: Goat on Fire / Wolves from the Fog

text: Goat on Fire äänitettiin talvella 1992 ja Wolves from the Fog keväällä 1992.


title: Saadia Gaon

text: Sa'adiah ben Yosef Gaon (, "Sa`īd bin Yūsuf al-Fayyūmi") (882/892–942) oli juutalainen rabbi, filosofi ja eksegeetti. Hänet tunnetaan heprean lingvistiikkaa, Halakhaa ja juutalaista filosofiaa koskevista teoksistaan. Hänen teoksensa "Emunoth ve-Deoth" edustaa ensimmäistä järjestelmällistä yritystä yhdistellä juutalaista teologiaa kreikkalaiseen filosofiaan. Ennen Saadia vain Filon Aleksandrialainen oli tehnyt työtä tämän eteen. Saadia toimi myös aktiivisesti karaismia vastaan ja puolusti rabbiinista juutalaisuutta.


title: Saadia Gaon

text: Eksegeettiset teokset


title: Saadia Gaon

text: Saadia käänsi arabiaksi suurimman osan heprealaisesta raamatusta Tanakhista, ja lisäsi siihen arabiankieliset kommentaarit.


title: Saadia Gaon

text: Heprean kieltä käsittelevät teoksetHalakhaa käsittelevät teoksetUskonnonfilosofiaPoleemiset teokset


title: Acre Kari

text: Aarre Johannes (Acre) Kari (12. marraskuuta 1929 Jyväskylän maalaiskunta – 24. huhtikuuta 1993 Tampere) oli suomalainen Tampereella vaikuttanut jazzmuusikko. Acre Kari soitti instrumenttinaan vetopasuunaa. Hänen tunnetuimpia levytyksiään olivat ”Mökki maantien laidassa”, ”Mä ruma oon” ja ”Unohtumaton vokstrotti”.


title: Acre Kari

text: FM Music on julkaissut vuonna 2000 Acre Karin vuoden 1976 levytyksistä cd-kokoelman "Diga Diga Doo". Rocket Records julkaisi alkuvuodesta 2014 albumin "Unohtumaton vokstrotti" ensimmäistä kertaa cd-painoksena.


title: Acre Kari

text: Acre Karin muistokivi paljastettiin syksyllä 2007 hänen haudallaan Tampereen Kalevankankaan hautausmaalla.


title: Itä-Yhdysvaltain Grand Prix 1984

text: Itä-Yhdysvaltain Prix 1984 oli Formula 1 -sarjan osakilpailu, joka ajettiin 24. kesäkuuta 1984 Detroitin katuradalla Yhdysvalloissa. Kilpailun voitti Brabhamilla ajanut hallitseva maailmanmestari Nelson Piquet, jolle voitto oli kauden toinen.


title: Itä-Yhdysvaltain Grand Prix 1984

text: Paalupaikan valloitti Nelson Piquet. Hän ajoi uuden epävirallisen rataennätyksen keskinopeudella 143,4 km/h. Toisen lähtöruudun sai MM-sarjaa johtava Alain Prost. Seuraavat lähtöruudut valloittivat Nigel Mansell ja Michele Alboreto. Keijo Rosberg starttasi lähtöruudusta 21. Kovasta yrityksestä huolimatta hän ei parempaa lähtöpaikkaa saanut, sillä auto ei kulkenut kovempaa.


title: Itä-Yhdysvaltain Grand Prix 1984

text: Detroitin Grand Prix -kilpailu keskeytyi kolariin heti ensimmäisessä kaarteessa. Yhteenajo tapahtui kun toisesta rivistä startannut Mansell yritti pujahtaa eturivistä startanneiden Piquet'n ja Prostin välistä johtoon. Piquet'n auton etupää nousi ilmaan ja auto liukui oikealle työntäen Alboreton auton radan vieressä olleen talon seinään. Piquet'n autosta irronnut etupyörä sinkoutui päin Sennan auton nokkaa. Prost selvisi kolarista, mutta moni muu ei niin tehnyt. Surerin auto iskeytyi Alboreton auton sivuun. Kukaan ei loukkaantunut kolarissa ja 40 minuutin kuluttua lähtö uusittiin. Moni kuljettaja joutui turvautumaan vara-autoonsa.


title: Metsä Board Kemi

text: Metsä Board Kemi (entinen Kemiart Liners Oy) eli Kemin kartonkitehdas on Metsä Board-konserniin kuuluva kartonkitehdas Kemissä. Kartonkitehdas on perustettu vuonna 1971 ja tehtaassa on yksi kartonkikone, "Polar Queen". Tehdas työllistää 100 henkilöä. Tehtaan omisti aiemmin Kemi Oy. Tehdas on maailman pohjoisin kartonkitehdas.


title: Goony Strömmer

text: Gunnar Evert "Goony" Strömmer (6. marraskuuta 1914 Ikaalinen – 2. kesäkuuta 2006 Tampere) oli tamperelainen arkkitehti ja jazzpianisti. Hänen isänsä oli arkkitehti Bertel Strömmer.


title: Goony Strömmer

text: Strömmer innostui jazzista jo kouluvuosinaan kuunneltuaan kidekoneella englantilaisia musiikkilähetyksiä yhdessä ystävänsä Toivo Kärjen kanssa. Lapsuuden pakolliset pianotunnit saivat pian vastineensa nelikätisistä jazz-improvisaatioista Valter-veljen kanssa. Rummut Goony rakensi itselleen 13-vuotiaana. Ensimmäisen rumpalikeikkansa Goony soitti 11-vuotiaana päästessään täysin sattumalta paikan päällä tuuramaan Lielahden torvisoittokunnan rumpalia yleisöluisteluillassa.


title: Goony Strömmer

text: Hän soitti rumpalina 1920-luvun lopulla "Pajazzo"-tanssiorkesterissa ja 1930-luvulla Toivo Kärjen orkesterissa sekä "Farrow"-nimisessä orkesterissa. Sotien jälkeen Strömmer vaihtoi instrumenttinsa pianoon ja soitti muun muassa Lasse Pihlajamaan kanssa "Jam Sessio" -yhtyeessä sekä Acre Karin "Chicago Seven" -yhtyeessä. Kokoonpanot tekivät pitkiä kiertueita ympäri Suomea. Jam Session solistina toimi usein Eugen Malmstén.


title: Goony Strömmer

text: Goony Strömmer kuului myös sähköisen soitinteknologian pioneereihin Suomessa. Jo 1940-luvulla Goony rakenteli veljensä Valter Strömmerin kanssa kitaravahvistimia, sähkömagneettisia mikrofoneja sekä PA-laitteita muun muassa Olli Hämeen orkesterille, Viljo Immoselle ja Jorma Ikävalkolle. Harrastepuolen ohella hän suunnitteli muun muassa putkiradioita pääesikuntaan Suomen Puolustusvoimille. Strömmer korjaili elektroniikkaa harrasteena elämänsä loppuun asti.


title: Goony Strömmer

text: Strömmer julkaisi oman albumin 1980-luvun alussa ja esiintyi vielä viimeisinä vuosinaankin säännöllisesti tamperelaisessa Paapan Kapakassa. Häntä kutsuttiinkin maailman vanhimmaksi aktiivisesti keikkailevaksi jazz-laulajaksi. Strömmerillä oli myös oma jazztrio "Goony's Old Timers".


title: Goony Strömmer

text: Varsinaiselta ammatiltaan Strömmer oli arkkitehti. Strömmer valmistui Teknillisestä korkeakoulusta 1948 ja suunnitteli Tampereelle muun muassa Ensi- ja turvakodin, Valmetin tehtaiden muutos- ja korjaustyöt, useita asuntokerrostaloja, omakotitaloja ja huviloita. Hän toimi arkkitehtina myös isänsä toimistossa ja toimiston jatkajana, josta hän kuitenkin luopui omien sanojensa mukaan boheemiutensa vuoksi. Tampereen kaupungin asemakaava-arkkitehtina hän oli vuosina 1966-77.


title: Goony Strömmer

text: Vuonna 2003 Strömmer nimettiin Suomen jazz-legendaksi. Vuonna 2005 Porin Jazz kunnioitti Strömmerin elämäntyötä kutsumalla hänet vanhimpana ja pisimpään esiintyneenä muusikkona festivaalien avaajaksi ja ensimmäiseksi esiintyjäksi. Omasta mielestään hänen muusikonuransa kohokohta oli esiintyminen New Orleansissa paikallisen dixieland-yhtyeen solistina vuonna 2000.


title: Goony Strömmer

text: Strömmer esiintyi viimeisen kerran julkisesti ravintola Laternassa Tampereella vappuna 2006. Hänet on haudattu Strömmerien sukuhautaan Tampereen Kalevankankaan hautausmaalle.


title: Goony Strömmer

text: Vuonna 2003 Lasse Keso teki Strömmeristä dokumenttielokuvan nimeltä "Goony - dokumentti miehestä joka toteuttaa unelmaansa". Se esitettiin Ylen TV1:ssä 25.12.2004.


title: Goony Strömmer

text: Goony ja Valter Strömmerin rakentamat kitaramikrofonit ovat varhaisimpia Suomessa rakennettuja kitaramikrofoneja, joista on tallennettua tietoa. Strömmerien kitaramikrofonien rakentelu alkoi 1940-luvun puolivälissä. Ensimmäiset, kokeelliset "kidemikrofonit" tehtiin levysoittimen äänirasioista. Kide laitettiin kumityynyn sisään, joka kiinnitettiin kitaran kanteen, ja neulan sijaan laitettiin kosketuspuikko kiinni tallaan. Kitarataituri Viljo Immonen oli eräs ensimmäisistä Strömmer-kitaramikrofonien käyttäjistä. Goonyn "puikkomikrofoni" on myös Suomen vanhimmassa säilyneessä kiinteärunkoisessa sähkökitarassa (Helmer Rautsolan "Puikkokitara", 1946).


title: Goony Strömmer

text: Kokeilujen edetessä Valter Strömmer erikoistui mikrofoneihin ja Goony vahvistimiin. Valter Strömmer teki itse (ilman ulkomaisia piirustuksia) kehittämänsä magneettimikrofonin kitaralle vuonna 1947, siis vuotta ennen kuin Leo Fender esitteli Broadcaster-kitaran. Näitä asenneltiin Tampereen musiikkiliikkeissä usein Jaakko Noson akustisiin kitaroihin.


title: Goony Strömmer

text: 1950-luvulla Strömmerien mikrofonien kehittyneimmät mallit tehtiin heidän teettämänsä Lokomon magneettiteräksen valumallista, ja niissä oli säädettävät naparuuvit. Näitä myytiin Veneskosken ja Tampereen soitinkaupoissa.


title: Goony Strömmer

text: Strömmerit eivät rakentaneet kitaroita, mutta olivat mukana erilaisissa soitinkehittelyissä, esim. vuonna 1948 rakennetussa, Suomen Kuvalehdenkin esittelemässä Martti Leppäsen sähkökontrabassossa. Projektissa kontrabasson rungon korvasi pelkkä alumiiniputki, ja vahvistusta ajoi Strömmerien rakentama erityinen hevosenkenkämikrofoni.


title: Ari Heikkinen

text: Ari Heikkinen on seuraavien henkilöiden nimi:


title: Väkivallan vihollinen 2

text: Väkivallan vihollinen 2 ("Death Wish 2") on Brian Garfieldin romaanin pohjalta kuvattu kulttimainetta nauttivan elokuvasarjan toinen osa. Jokaisessa osassa nähdään Charles Bronson. Hän esittää arkkitehti Paul Kerseytä, joka kostaa perheensä kohtaamat vääryydet yksinkertaisesti tappamalla rikollisia. Sama perusidea toistuu kaikissa sarjan elokuvissa.


title: Väkivallan vihollinen 2

text:
Paul Kersey on aloittanut uuden elämän Los Angelesissa naisystävänsä Geri Nicholsin kanssa ja tyttärensä Carolin kanssa, joka on alkanut saada otetta elämästä. Mutta eräänä iltana nuorisojengi murtautuu Kerseyn taloon, tappaa hänen sisäkkönsä ja Carol joutuu toistamiseen raiskatuksi. Kersey ottaa oikeuden jälleen omiin käsiinsä ja lähtee kostoretkelleen aikoen tappaa kaikki jotka olivat vastuussa häntä kohtaan tehdyistä vääryyksistä.
Elokuvan kuvaukset alkoivat syyskuussa 1981 ja päättyivät marraskuussa.


title: Väkivallan vihollinen 2

text: "Video-oppaassa" vuodelta 1994 Bello Romano kutsuu elokuvaa turhaksi ja mitäänsanomattomaksi rahastukseksi ja antaa sille yhden tähden viidestä, mikä vastaa sanallista arviota ”huono”. "VideoHound’s Golden Movie Retriever" antaa tähtien sijasta huonoimmille elokuville varaamansa arvosanan ”Woof!” ().


title: Ernest Sosa

text: Ernest Sosa (s. 1940) on yhdysvaltalainen filosofi, joka toimii Rutgersin yliopiston filosofian professorina vuodesta 2007. Aiemmin hän on toiminut Brownin yliopistossa vuodesta 1964, ja samaan aikaan vierailevana professorina Rutgersissa joka kevät vuosina 1998–2006.


title: Ernest Sosa

text: Sosa suoritti BA- ja MA-tutkinnot Miamin yliopistossa ja väitteli tohtoriksi Pittsburghin yliopistosta, jossa hänen ohjaajanaan toimi Nicholas Rescher. Tämän jälkeen hän siirtyi Brownin yliopistoon, jossa hän sai filosofisia vaikutteita Roderick Chisholmilta.


title: Ernest Sosa

text: Sosa on erikoistunut tietoteoriaan. Hän on kirjoittanut myös metafysiikasta, uuden ajan filosofiasta ja mielenfilosofiasta. Sosa on puolustanut hyve-epistemologian muotoa, jota kutsutaan ”hyveperspektivismiksi”.


title: Ernest Sosa

text: Sosa on toiminut American Philosophical Associationin puheenjohtajana ja ollut American Academy of Arts & Sciencesin jäsenenä. Hän toimittaa filosofisia aikakausjulkaisuja "Noûs" ja "Philosophy and Phenomenological Research".


title: Ernest Sosa

text: Sosan poika David Sosa toimii filosofian apulaisprofessorina Texasin yliopistossa Austinissa.


title: Never Never Land

text: Never Never Land on englantilaisen underground-yhtye Pink Fairiesin ensimmäinen albumi vuodelta 1971. Yhtye oli perustettu edellisvuonna kun Mick Farrenin Deviants-yhtyeessä soittaneet kitaristi Paul Rudolph, basisti Duncan Sanderson ja rumpali Russell Hunter yhdistivät voimansa rumpali-vokalisti John "Twink" Alderin kanssa, joka oli näkyvä hahmo Lontoon underground- ja psykedelia-liikkeessä.


title: Never Never Land

text: Albumi ja singlenä julkaistu "The Snake" saivat huomiota musiikkipiireissä ja yhtye teki levynjulkaisun jälkeen Euroopankiertueen esiintyen mm. Ruisrock-festivaaleilla Suomessa, tosin ilman Twinkia joka erosi yhtyeestä lähteäkseen Marokkoon. CD-version bonus-kappaleet


title: Metsä Board Kyro

text: Metsä Board Kyro (aiemmin "Hammaren & C:o", "Hammarén & C:o Osakeyhtiö", "O/y Kyro A/b", "Kyro Oyj" sekä "M-real Kyro") on paperi- ja kartonkitehdas Kyröskoskella Hämeenkyrön kunnassa. Tehdas perustettiin vuonna 1870 Hammaren & Co-nimellä ja siitä tuli osakeyhtiö vuonna 1909. Vuonna 1941 tehtaan nimeksi tuli O/y Kyro A/b. Tehdas toimi vuoteen 1995 Kyro Oyj-nimisenä, jolloin Metsä-Serla (nykyinen Metsä Board) osti Kyron metsäteollisuuden. Vuodesta 2001 vuoden 2012 alkuun tehdas toimi M-real-nimellä. Tehtaalla on yksi kartonki- ja yksi paperikone. Työntekijöitä on 250. Tehtaan historiaan liittyy merkittävästi Axel Sumelius.


title: Metsä Board Kyro

text: Vuonna 2008 oli paperin valmistuksen aloittamisesta kulunut 130 vuotta. Tehtaalla on ollut toiminnassa seitsemän eri paperi- ja kartonkikonetta. Tällä hetkellä toiminnassa on enää yksi kone: kartonkikone.


title: Metsä Board Kyro

text: Tehtaalla on voimalaitos, jossa on kolme kattilaa. Nykyinen kombivoimalaitos on rakennettu vanhan maakaasuvoimalaitoksen yhteyteen. Vanha voimalaitos on rakennettu 1950- ja 1970-luvuilla. Voimalaitoksen kokonaisteho on 276 MW.


title: Metsä Board Kyro

text: Lisäksi voimalaitokseen kuuluu kaasuturbiini G7 (146 MW, GE Frame 6, nimellissähköteho 38,3 MW), vastapaineturbiini G4 ja lauhdeturbiini G3.


title: Metsä Board Kyro

text: Tehtaan yhteydssä toimii myös Kyröskosken vesivoimalaitos.


title: Metsä Board Kyro

text: Tehtaalla oli aiemmin Suomessa harvinainen kapearaiteinen sähkörautatie, joka lopetettiin vuonna 1989.


title: What a Bunch of Sweeties

text:
What A Bunch Of Sweeties on Pink Fairiesin kakkosalbumi. Rumpali-vokalisti Twink oli lähtenyt yhtyeestä juuri ennen levytyksen alkamista. Entinen The Move-yhtyeen kitaristi Trevor Burton vierailee parilla kappaleella. Albumi nousi Ison-Britannian albumilistalla top-50 -listalle.
CD-version bonus-kappaleetsekä:


title: Väkivallan vihollinen 3

text: Väkivallan vihollinen 3 ("Death Wish 3") on vuonna 1985 Brian Garfieldin romaanin pohjalta kuvattu kulttimainetta nauttivan elokuvasarjan kolmas osa. Jokaisessa osassa nähdään Charles Bronson. Hän esittää arkkitehti Paul Kerseytä, joka kostaa perheensä kohtaamat vääryydet yksinkertaisesti tappamalla rikollisia. Sama perusidea on kaikissa sarjan osissa.


title: Väkivallan vihollinen 3

text:
Paul Kersey palaa 11 vuoden jälkeen New Yorkiin tapaamaan vanhaa ystäväänsä. Kaupunki ei ole muuttunut yhtään, ja alueita hallitsee suuri jengi. Jengi hakkaa Kerseyn ystävän henkihieveriin, joka lopulta kuolee myöhään saapuneen Paulin käsiin. Poliisit saapuvat paikalle ja epäilevät oitis aseistautunutta Paulia ja hänet pidätetään. Mutta hänen onnekseen poliisipäällikkö tuntee tämän menneisyyden ja päästä hänet menemään. Ehtona on kuitenkin se, että Paul tyhjentää kadut rikollisuudesta.
Elokuvan kuvaus aloitettiin toukokuussa 1985.


title: Väkivallan vihollinen 3

text: "Video-oppaassa" vuodelta 1994 Bello Romano kutsuu elokuvaa yksitoikkoiseksi kostolahtaamiseksi ja antaa sille yhden tähden viidestä, mikä vastaa sanallista arviota ”huono”. "VideoHound’s Golden Movie Retriever" antaa puolitoista tähteä neljästä.


title: Väkivallan vihollinen 4

text: Väkivallan vihollinen 4 ("Death Wish 4: The Crackdown") on Brian Garfieldin romaanin pohjalta kuvattu kulttimainetta nauttivan elokuvasarjan neljäs osa, jonka ensi-ilta oli vuonna 1987. Jokaisessa osassa nähdään Charles Bronson. Hän esittää arkkitehti Paul Kerseytä, joka kostaa perheensä kohtaamat vääryydet yksinkertaisesti tappamalla rikollisia. Sama perusidea on kaikissa sarjan osissa.


title: Väkivallan vihollinen 4

text: Paul kersey elää nykyään rauhallista elämää Los Angelesissa naisystävän Karenin ja tämän tyttären Erican kanssa. Eräänä iltana Erica menee poikaystävänsä kanssa tivoliin hengailemaan, jossa hänen yksi poikaystävän kavereista Jojo Ross tarjoaa hänelle kokaiinia. Myöhemmin sairaalassa hän menehtyy kokaiinin yliannostukseen huumeista. Suuttunut Paul lähtee seuraamaan tämän poikaystävää tivolille. Tivolissa tämä syyttää Rossia yliannostuksesta ja uhkasi kertoa poliisille, mutta Ross puukotti tämän kuoliaaksi. Paul jahtaa tätä hetken ja ampuu tämän katolla kuolleeksi.


title: Väkivallan vihollinen 4

text: Seuraavana aamuna Paulin tullessa kotiin, hänellä odottaa lattialla kirje tuntemattomalta henkilöltä. Pian soi puhelin, jossa tämä kirjeen lähettänyt henkilö kertoo hänelle, että haluaa Paulin tappavan jonkun. Jos Paul kieltäytyisi, hän uhkasi kertoa poliisille Paulista. Paul suostuu tapaamaan tämän. Päästyään kartanolle, häntä odottaa mies nimeltä Nathan White. Hän kertoo Paulille, että hän haluaa hoitavan kaksi huume organisaatiota pois, jotka johtavat Ed Zacharias ja Jack & Tony Romero. Paul sanoi miettivänsä asiaa pari päivää ja hän lopulta päättää hoitaa homman. Paul tunkeutuu ensin Zachariasin syntymäpäiville tarjoilijana, jossa hän asettaa kuulokkeen hänen puhelimeensa. Zacharias ja Romeron jäsenet tulevat paikalle ja Paul onnistui piiloutumaan läheiseen vessaan. Hän onnistuu pakenemaan.


title: Väkivallan vihollinen 4

text: Seuraavana hän hoitaa Zachariasin kolme jäsentä Italialaisessa ravintolassa, jossa tämä tarjoaa viiniä, mihin oli pommi asetettu. Yksi jäsenistä oli tunnistaa Paulin, mutta Paul pääsi pakoon juuri ennen pommin räjähdystä. Seuraavana hän menee videoliikkeeseen, jossa hän hoitaa Romeron jäsenet takahuoneessa, missä he valmistelevat huumeita. Seuraavana Paul tunkeutuu Romeron parhaan ampujan Frank Buggsin hotellihuoneeseen, jossa tämä on lähdössä naisystävänsä kanssa oopperalle. Paulin asettaessa kuulokkeet puhelimiin, Buggs tulee takaisin huoneeseen unohtaessa oopperaliput. Buggs huomaa valot olevan päällä ja epäilee jonkun olevan huoneessa. Hän löytää Paulin lieden takaa ja tämä yrittää paeta, mutta joutuu tappeluun hänen kanssa. Paulilla ei ollut vaihtoehtoja kun lyödä tämä ja onnistuu saamaan terassilta alas auton päälle. Etsivä Phil Nozaki tunnistaa Paulin, kun tämä häipyy paikalta. Paul tunkeutuu seuraavana kalatehtaaseen, missä Zachariasin jäsenet valmistavat huumeita tehtaan takahuoneessa. Paul tuhoaa kaikki samalla tappaen jäsenet.


title: Väkivallan vihollinen 4

text: Zacharias on juuri lähdössä helikopterilla, kunnes etsivä Nozaki tulee paikalle ja paljastuu että hän on Zachariasin leivissä. Yhtenä iltana Paul on vielä töissä, johon Nozaki tulee paikalle. Nozaki uhkaa Paulia aseellaan, kun hän pyytää henkilön nimeä. Paul ampui hänet kuolleeksi. Nick Franco epäilee että Romerot olisivat vastuussa tässä, mutta Zacharias ei usko. Hän haluaa tavata Romerot öljynporauslaitteella. Kaikki tapaavat siellä, missä Paul on myös aseensa kanssa. Paul ampuu Jack Romeroa käsivarteen, jolloin tulitaistelu alkoi. Paul onnistuu ampua Zachariasia jalkaan. Ennen kuin hän ampui hänet, hän näytti kuvan tytärpuolesta Emilystä.


title: Väkivallan vihollinen 4

text: Nathan White onnitteli Paulia työstä ja halusi vielä tavata tämän golfkentällä. Vastassa oli kuitenkin hänen kuski, joka lukitsi Paulin autoon ja poistui paikalta. Tapaus oli murha, joten Paul onnistui pääsemään ulos ennen kuin auto räjähti. Suuttunut Paul menee kartanolle. Sisälle päästyään häntä odottaa aivan oikea Nathan White, joten Paulille jää arvaamattomaksi, kuka tarjosi hänelle työn.


title: Väkivallan vihollinen 4

text: Ajaessaan kotiin, kaksi poliisia pysäyttävät tämän ilman syytä ja pidättävät Paulin aseen hallussapidosta. Paul alkaa epäröimään, miksi ajavat muualle kuin läheiseen poliisiasemalle. Paul raahaa itsensä ulos autosta ja onnistuu siinä. Vale Nathan raivostuu, kun hänen poliisina esittäytyneet henkilöt epäonnistuivat ja hän pääsi pakoon. Tämä ottaa seuraavat ohjat käteen ja kidnappaa Paulin naisystävänsä Karenin, jotta saisi Paulin lähellensä. Paul tulee kotiinsa, jossa Nozakin pari Reiner odottaa häntä ja syyttää häntä murhasta. Paul yrittää kertoa että Nozaki oli Zachariasin leivissä, mutta Reiner ei usko ollenkaan. Kuulustelun aikana tulee puhelu, jossa Karen kertoo että hän on kidnapattu ja pyytää hänet tulemaan parkkihallille. Paul lyö Reinerin tajuihin ja lähtee pelastamaan Karenin raskain tuliasein. Parkkihallille päästyään hän järjestää väijytyksen, ettei ole autossa. Hän ampuu kranaatinpanoksella autoja, jolloin White juoksee rullaluistelu radalle. Paul ampuu kaikki jäsenet, jolloin viimeisenä jää White. Karen onnistuu pihassa pääsemään hänen otteestaan, mutta ampuu hänet kuolleeksi. Raivostunut Paul ampuu viimeisellä kranaatinpanoksella Whiten. Reiner tulee paikalle ja uhkasi ampua Paulin, jos hän ei antaudu. Hän antaa kuitenkin hänen mennä, missä Paul oli sanonut *tee mitä sinun täytyy tehdä*.


title: Väkivallan vihollinen 4

text: "Video-oppaassa" vuodelta 1994 Bello Romano kutsuu elokuvaa tutuksi Bronson-lätistelyksi vain kovan toiminnan puutteessa oleville. Hän antaa sille yhden tähden viidestä, mikä vastaa sanallista arviota ”huono”. "VideoHound’s Golden Movie Retriever" antaa yhden tähden neljästä.


title: Väkivallan vihollinen 4

text: Valtion elokuvatarkastamo asetti elokuvalle ennakkotarkastuksessa vuonna 1988 ikärajan KK (Kokonaan kielletty) ja näin esti elokuvan laillisen levittämisen Suomessa. Perusteena käytettiin elokuvan raaistavuutta.


title: Niilo Pesonen

text: Niilo Natanael Pesonen (14. lokakuuta 1902 Helsinki – 26. joulukuuta 1993) oli suomalainen lääkäri, anatomian professori ja lääkintöhallituksen pääjohtaja.


title: Niilo Pesonen

text: Pesosen vanhemmat olivat kouluneuvos Matti Pesonen ja Ellen (Ella) Irene Malmberg ja puoliso vuodesta 1927 Eva Maria Puustinen. Hän pääsi ylioppilaaksi 1923 Suomalaisesta normaalilyseosta ja valmistui lääketieteen kandidaatiksi 1927, lisensiaatiksi 1931 sekä lääketieteen ja kirurgian tohtoriksi 1932. Pesonen oli Helsingin yliopiston dosenttina 1935–1942, yliopiston voimistelulaitoksen anatomian opettajana 1937–1946 ja laitoksen tarkastajana 1951–1954. Hän oli Helsingin yliopiston anatomian laitoksen assistenttina 1935–1942, anatomian professorina 1942–1954, lääketieteellisen tiedekunnan dekaanina 1951–1952 sekä yliopiston 1. vararehtorina 1953.


title: Niilo Pesonen

text: Pesonen teki jatkosodan aikana syys-lokakuussa 1942 Itä-Karjalan sotilashallinnon toimeksiannosta antropologisia tutkimuksia Äänisniemellä asuvan paikallisen väestön (sunkulaisten) keskuudessa. Tutkimuksen tarkoituksena oli selvittää oliko alueen väestö rodullisesti samaa kuin Kanta-Suomen väestö ja paljonko siihen oli sekoittunut vieraita aineksia. Hän toimi jatkosodan aikana myös Suomen rodunparannuskomitean puheenjohtajana ja kävi saksalaisten kutsusta Ukrainassa tutkimassa Vinnytsjasta löydettyä Stalinin puhdistusten uhrien joukkohautaa. Lääkintäeverstiluutnantiksi Pesonen ylennettin 1961.


title: Niilo Pesonen

text: Pesonen oli Helsingin Olympialaisten ylilääkäri vuonna 1952. Hän toimi lääkintöhallituksen pääjohtajana 1954–1969. Hänen kaudellaan rakennettiin monta suurta keskussairaalaa ja otettiin käyttöön sairausvakuutusjärjestelmä.


title: Niilo Pesonen

text: Pesonen kirjoitti useita alan oppikirjoja sekä yhdessä Eero Pontevan kanssa 1961 ilmestyneen "Lääketieteen sanakirjan", josta on otettu 11 painosta vuoteen 1999 mennessä.


title: Hay and Stone

text: Hay and Stone (joskus "Hay & Stone") on suomalainen rockyhtye. Sen tyyliä on kuvattu tarkemmin post-grungeksi. Yhtyeen perusti vuonna 2003 basistilaulaja Eero Heinonen. Heinonen tunnetaan paremmin The Rasmus -yhtyeen basistina.


title: Hay and Stone

text: Yhtyeen esikoisalbumi "Making Waves" julkaistiin 20. syyskuuta 2006. Ainoa albumilta julkaistu single on "Give me the Power back", jonka musiikkivideo on muun muassa YouTube-sivustolla.


title: Väkivallan vihollinen 5 – kalman kasvot

text: Väkivallan vihollinen 5 – kalman kasvot ("Death Wish V: The Face of Death") on Brian Garfieldin romaanin pohjalta kuvattu kulttimainetta nauttivan elokuvasarjan viides ja viimeinen osa. Jokaisessa osassa nähdään Charles Bronson. Hän esittää arkkitehti Paul Kerseytä, joka kostaa perheensä kohtaamat vääryydet yksinkertaisesti tappamalla rikollisia. Sama perusidea on kaikissa sarjan osissa.


title: Väkivallan vihollinen 5 – kalman kasvot

text:
Paul Kerseyllä on uusi naisystävä, joka sattuu olemaan mafiapomon entinen vaimo. Paul suostuttelee hänet todistamaan entistä miestään vastaan oikeudessa ja kostoksi Paulin uusi vaimo tapetaan. Paulin mieletön viha pääsee taas valloilleen ja hän lähtee kostamaan vaimonsa kohtaloa oman käden oikeudella.
"Video-oppaassa" vuodelta 1994 Bello Romano kutsuu elokuvaa väsyneen päähahmon väkivaltaiseksi teurastukseksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" antaa tähtien sijasta huonoimmille elokuville varaamansa arvosanan ”Woof!”.


title: 144 (luku)

text: 144 (sataneljäkymmentäneljä) on luonnollinen luku. Sitä edeltää 143 ja sen jälkeen tulee 145. Vanha suomalainen kappalemitta krossi on tusina tusinoita eli 12 kertaa 12.


title: Danny Sullivan

text: Daniel John "Danny" Sullivan III (s. 9. maaliskuuta 1950 Louisville, Kentucky, Yhdysvallat) on entinen yhdysvaltalainen Formula 1 -kuljettaja. Hän kilpaili sarjassa kaudella saavuttaen kaksi MM-pistettä ajamalla viidenneksi Monacon GP:ssä 1983. Parhaimmillaan Sullivan oli aika-ajoissa yhdeksäs. Sullivan muistetaan kuitenkin parhaiten vuoden 1985 Indianapolis 500 -kisan voittajana.


title: Escape the Fate

text: Escape the Fate ("ETF") on vuonna 2004 perustettu yhdysvaltalainen metalcore/hard rock/post-hardcore yhtye Nevadasta, Las Vegasista. Nykyiseen kokoonpanoon kuuluvat Craig Mabbitt (laulu), TJ Bell (basso, rytmikitara), Kevin Thrasher (soolokitara) ja Robert Ortiz (rummut). Yhtyeen ensimmäinen täysipitkä albumi "Dying Is Your Latest Fashion" julkaistiin 26. syyskuuta 2006, toinen albumi "This War Is Ours" 21. lokakuuta 2008 ja kolmas albumi "Escape The Fate" julkaistiin 2. marraskuuta 2010. Yhtyeen neljäs albumi, "Ungrateful", julkaistiin toukokuussa 2013. Viides albumi, "Hate Me", julkaistiin 30. lokakuuta 2015.


title: Escape the Fate

text: Yhtyeen jäsenet löysivät toisensa sattumalta Myspace-sivustolta, kun Ronnie Radke ja Max Green etsivät uusia jäseniä. He löysivät sivustolta kitaristi Bryan Moneyn, jolloin muodostui yhtyeen alkuperäinen kokoonpano. Vuosien 2005-2007 aikana hurjaan suosioon nousseen bändin laulaja ja keulahahmo Ronnie Radke lähti yhtyeestä kesän 2008 aikana saatuaan kuolemantuottamuksesta neljä vuotta ehdollista vankeutta. Hän ei totellut ehdollisen vankeuden sääntöjä eikä suorittanut velvollisuuksiaan, minkä vuoksi hänelle määrättiin ehdotonta vankeutta kaksi vuotta. Hän joutui myös vieroitushoitoon (alkoholi- ja huumeriippuvuutensa takia) ja joutui maksamaan 100 000 dollaria sakkoa kuolleen pojan, Michael Cookin, äidille. Yhtyeen jäsenet löysivät uuden solistin, Craig Mabbittin Blessthefall-yhtyeestä. Ronnie Radken nykyinen yhtye tunnetaan nimellä Falling In Reverse.


title: Escape the Fate

text: Escape The Fate oli yksi vuoden 2009 Warped Tourin pääesiintyjiä. Yhtyeen oli tarkoitus esiintyä Bullet For My Valentinen kanssa 14. marraskuuta 2010 Helsingin jäähallissa, mutta yhtye peruutti esiintymisensä Maxin huume- ja alkoholivieroituksien takia. Toisen kerran yhtyeen piti esiintyä Provinssirockissa 18. kesäkuuta 2011, mutta yhtye peruutti jälleen keikkansa.


title: Escape the Fate

text: 4. huhtikuuta 2012 yhtye julkisti virallisesti Greenin eron ja että Bell korvaa hänet. Myös monia vuosia Escape The Fatea auttanut Michael Money liittyi yhtyeeseen. Heinäkuussa 2013 Max Green palasi lavalle bändin kanssa ja myöhemmin Craig Mabbitt ilmoitti Alternative Pressin haastattelussa että Max olisi virallisesti taas bändin basisti. Lokakuussa 2013 yhtye julkisti Facebook-sivuillaan, etteivät Bryan ja hänen veljensä Michael Money ole enää mukana bändissä. Veljekset alkoivat työstää uutta projektia bändinä nimeltä "Money Brothers". Täten TJ Bell sai rytmikitaristin paikan ja Kevin "Trasher" Gruft otettiin soolokitaristiksi. Vuoden 2014 alussa bändi aikoo tehdä kiertueen Yhdysvalloissa entisen laulajan ja keulahahmon Ronnie Radken bändin Falling in Reversen kanssa. Kiertueella "Bury the Hatchet tour 2014" keikkailee myös bändit nimeltä "Chelsea Grin" ja "Survive This!".


title: Marc Boegner

text: Marc Boegner, yleisesti "pastori Boegner" (21. helmikuuta 1881 Épinal – 18. joulukuuta 1970 Pariisi) oli ranskalainen protestanttiteologi ja kirkonmies. Hän oli myös Ranskan akatemian jäsen.


title: Marc Boegner

text: Oltuaan pappina Aouste-sur-Syen maaseutuseurakunnassa Drômen departementissa hän sai vuonna 1918 nimityksen opettajaksi Pariisissa toimivaan Maison des Missions -koulutuskeskukseen. Vuonna 1918 hän sai nimityksen Poussyn seurakuntaan. Vuonna 1928 hän aloitti perinteiksi muodostuneet protestanttiset paastonajan saarnansa radiossa. Tämä vaikutti paljon hänen tunnettavuuteensa kansan keskuudessa. Vuonna 1929 hänen valittiin Ranskan protestanttisen federaation (Fédération protestante de France) ensimmäiseksi puheenjohtajaksi. Hänet valittiin vuonna 1938 Ranskan reformoidun kirkon neuvoston ensimmäiseksi puheenjohtajaksi.


title: Marc Boegner

text: Pastori Boegner toimi aktiivisesti Ranskassa natsivallan aikana, niin avoimesti kuin maanalaisestikin pyrkien avustamaan juutalaisten aseman parantamisessa. Näin hän puolusti ja pelasti lukuisia juutalaisia. Hän osallistui myös poliittisten pakolaisten asioiden järjestämiseen. Hän kävi henkilökohtaisesti pääministeri Pierre Lavalin luona, jotta alle 16-vuotiaat lapset eivät seuraisi pakkokuljetusten mukana. Vuonna 1943 hän tuomitsi julkisesti työläisten pakkosiirrot orjatyövoimaksi Saksaan.


title: Marc Boegner

text: Toisen maailmansodan jälkeen hän jatkoi taisteluaan yhteiskunnan yhtenäisyyden puolesta. Tähän liittyi myös hänen työskentelynsä ekumeenisessa työssä, kun hän toimi myös tarkkailijana Valtikaanin toisessa kirkolliskokouksessa (1962-1965).


title: Sergei Brin

text: Sergei Mihailovitš Brin (; s. 21. elokuuta 1973 Moskova, Neuvostoliitto) on toinen hakukoneyhtiö Googlen perustajista. Hän perusti Googlen Larry Pagen kanssa vuonna 1998. Brinin tutkimuskohteisiin kuuluvat tietojenkerääminen rakenteettomista lähteistä sekä tiedon hakeminen tekstikokoelmista ja tieteellisen datan joukosta. Talouslehti Forbesin vuoden 2013 listauksessa Brin nimettiin 22,8 miljardin dollarin omaisuudellaan maailman 20. rikkaimmaksi ihmiseksi.


title: Sergei Brin

text: Sergei Brin syntyi perheeseen, jonka molemmat vanhemmat olivat juutalaisia Moskovan valtionyliopiston kasvatteja. Perheellä oli Moskovan keskustassa kolmen huoneen asunto, jossa asui myös Sergein isoäiti. Vuonna 1977 Brinin isä päätti Varsovassa järjestetyn matematiikkakonferenssin aikana muuttaa pois Neuvostoliitosta. Perheen äiti ei ollut halukas muuttamaan. Viisumianomus jätettiin syyskuussa 1978. Toukokuussa 1979 Sergei ja hänen vanhempansa muuttivat Neuvostoliitosta Yhdysvaltoihin. Isä Mihael Brin työskentelee nykyisin matematiikan professorina Marylandin yliopistossa ja äiti on tutkijana NASAn Goddard Space Flight Centerissä.


title: Sergei Brin

text: Sergei Brin kävi Montessori-koulua Marylandissä, mutta tämän lisäksi hänen isänsä opetti häntä kotona sekä matematiikassa että venäjän kielessä. 17-vuotiaana Sergei vieraili kahden viikon ajan Neuvostoliitossa koululaisvaihtoryhmässä, jota johti hänen isänsä. Hän valmistui ylioppilaaksi Eleanor Rooseveltin nimeä kantavasta lukiosta vuonna 1990. Sergei Brin suoritti toukokuussa 1993 kandidaatin tutkinnon Marylandin yliopistosta matematiikassa, joka oli ollut hänen isoisänsäkin ammatti. Brinin pääaineena oli tietokonetiede. Hän siirtyi Stanfordin yliopistoon tohtoritutkinnon opintoja ja tutkimusta varten Kansallisen tiedesäätiön stipendillä. Siellä Brin ystävystyi Larry Pagen kanssa. He kokeilivat Brinin ideaa ”data miningista” halvoilla mikrotietokoneilla ja tämän pohjalta he kehittivät Netscapea ja muita vastaavia tehokkaamman hakukoneen. Ohjelma levisi Stanfordin kampukselle.


title: Sergei Brin

text: Vuonna 1993 Brin oli kesätyöntekijänä Wolfram Research -yrityksessä, joka oli kehittänyt Mathematica-ohjelmiston. Miehet keskeyttivät jatko-opintonsa ja vuokrasivat autotallin kokeilulaboratorioksi.


title: Lorenz von Numers

text: Lorenz Torbjörn Gustaf Gunnar von Numers (25. tammikuuta 1913 Turku – 19. heinäkuuta 1994 Angers, Ranska) oli suomenruotsalainen kirjailija, kriitikko ja kääntäjä.


title: Lorenz von Numers

text: Lorenz von Numersin vanhemmat olivat rautatevirkamies ja runoilija Gunnar von Numers ja Hildur Lundahl. Hänen sisarensa oli kirjailija Gund von Numers.


title: Jarl-Thure Eriksson

text: Jarl-Thure Eriksson (s. 5. marraskuuta 1944 Hammarland) on tekniikan tohtori, teoreettisen sähkötekniikan professori ja Tampereen teknillisen yliopiston (vuoteen 2004 saakka Tampereen teknillinen korkeakoulu (TTKK)) rehtori vuosina 1997–2008. Hänen rehtorikaudellaan yliopisto kasvoi voimakkaasti ja sen tieteellinen julkaisutoiminta lisääntyi. Tieteellisten ansioidensa tähden Eriksson on ollut Svenska tekniska vetenskapsakademien i Finlandin jäsen vuodesta 1989. Hänen ehkä merkittävin yliopiston ulkopuolinen luottamustoimensa on Millennium-palkintosäätiön hallituksen jäsenyys vuodesta 2003.


title: Jarl-Thure Eriksson

text: Eriksson on valittu Åbo Akademin kansleriksi vuosiksi 2010-2014.


title: Jarl-Thure Eriksson

text: Eriksson opiskeli sähkötekniikkaa Teknillisessä korkeakoulussa (TKK). 1970-luvulla hän toimi tutkijana akatemiaprofessori Olli Lounasmaan johtamassa TKK:n kylmälaboratoriossa tutkimusaiheinaan suprajohtavuuteen perustuvat sähkömagneettiset sovellukset, erityisesti suprajohtavat sähkökoneet. Tutkimuksen sovelluksia ovat muun muassa 1970-luvun suuret jäänmurtajat.


title: Jarl-Thure Eriksson

text: Erikssonin lisensiaatintyö vuodelta 1976 käsitteli suprajohtavan unipolaarisähkömoottorin yleisiä suunnitteluperiaatteita. Työssä esitettiin ratkaisu erääseen keskeiseen ongelmaan, suuren sähkövirran siirtämiseen staattorin ja roottorin välillä, sekä suprajohtavan moottorin alustava suunnitelma. Suunnitelma toteutettiin TKK:n ja VTT:n yhteisprojektina vuosina 1977–1979. 100 kilowatin SUMO-moottori oli Suomen ensimmäinen ja neljäs maailmassa. Virransiirtoratkaisun ansiosta moottorilla oli laaja nopeudensäätöalue, mikä oli keskeinen tavoite jäänmurtajan potkurikäytössä. Vuonna 1982 TKK:ssa tarkastetussa väitöskirjassaan Eriksson tarkasteli SUMO-moottorin virransiirtojärjestelmää ja turbulenttisen nestemetallin pyörre- ja epästabiilisuusilmiöitä.


title: Jarl-Thure Eriksson

text: Eriksson oli toiminut TKK:lla apulaisprofessorina vuodesta 1979. Vuotta myöhemmin hän siirtyi apulaisprofessoriksi silloiselle Tampereen teknilliselle korkeakoululle. Tampereella Eriksson jatkoi suprajohteisiin liittyvää tutkimusta, jonka tavoitteena oli suprajohtavuuden hyödyntäminen energiatekniikassa. 1980-luvun lopulla Eriksson käynnisti tuuligeneraattorien kehittämisohjelman, joka johti prototyyppigeneraattorin rakentamiseen. Tuulivoimatutkimus on sittemmin tuottanut useita tohtorinväitöskirjoja TTY:ssä.


title: Jarl-Thure Eriksson

text: Vuosina 1985-86 Eriksson työskenteli vierailevana professorina KTH:ssa Tukholmassa ja käynnisti silloisen ASEAn (nykyinen ABB) kanssa hybridiautoprojektin. Projektin ensimmäisenä askeleena tutkijat Peter Chudi ja Anders Malmquist kehittivät Erikssonin johdolla kaasuturbiinikäyttöisen suurnopeusgeneraattorin. Projektin jatkovaiheessa yhdistelmä sijoitettiin Volvon ECC hybridiautoon, jota esiteltiin menestyksellisesti 1990-luvun alkupuolella.


title: Jarl-Thure Eriksson

text: Energiatutkimus vei Erikssonin huomion tulevaisuustutkimukseen. Ennen rehtoriksi tuloaan Eriksson toimi mm. Suomen tulevaisuuden tutkimuksen seuran puheenjohtajana. Aihepiiri edellytti laajojen järjestelmien parempaa ymmärtämistä. Eriksson kehitti luentosarjan, joka käsitteli kompleksisia ja kaoottisia järjestelmiä sekä emergenttisten kasvujärjestelmien mallintamista. Tutkimus suuntautui kaaosteorian matemaattisiin ongelmiin sekä hermoverkkolaskennan hyödyntämiseen ennakointitehtävissä, kuten tuulivoimalan optimisäädössä tuuliennusteen perusteella ja aivojen α-käyrän käytössä epilepsiakohtauksen ennustamisessa.


title: Jarl-Thure Eriksson

text: Kompleksisten järjestelmien hahmottaminen ja mallintaminen edellytti Erikssonin mielestä ihmisen mentaalifunktioiden parempaa ymmärtämistä. Artikkelissa "Impact of information compression on intellectual activities in the brain" vuodelta 1996 Eriksson esitti informaatioteoreettisen mallin kognitiivisuudelle. Sen mukaan ihminen ymmärtää maailmaa kokemusten ja oppimisprosessien muodostamien hermoverkostojen representaatioiden kautta. Aktiivisessa aivotoimintatilassa isot aivot käsittelevät suuria informaatiomääriä. Tajunnallinen ajatus syntyy massiivisena informaation tiivistämisprosessina, johon vaikuttavat mm. asiayhteys eli konteksti, tunnetila sekä ulkoa tulevat näkö- ja kuuloaistimukset. Alitajunnassa tapahtuva oleellisen tiedon pelkistäminen generoi ihmiselle reaktio-ohjeita ja uutta kognitiivista syötettä isoille aivoille. Itse tajunnallinen ajatus on kuin kontrollijälki siitä, mitä alitajunta on jo määrännyt.


title: Malin Åkerman

text: Malin Maria Åkerman (s. 12. toukokuuta 1978 Ruotsi) on ruotsalais-kanadalainen näyttelijä. Hän syntyi Tukholmassa, muutti kaksivuotiaana Torontoon ja asuu nykyisin Yhdysvalloissa.


title: Malin Åkerman

text: Åkerman aloitti teini-ikäisenä mallinuran. Hän on esiintynyt muun muassa elokuvissa "Harold & Kumar – täydellisen hampurilaisen metsästys" (2004), "The Heartbreak Kid" (2007), "27 Dresses – hääkuumetta" (2008), "Odottamaton ehdotus" (2009), "Watchmen" (2009), "Lomaterapiaa" (2010) ja "Rock of Ages" (2012). Hän on myös vieraillut monissa televisiosarjoissa, joihin lukeutuu esimerkiksi "Ensisilmäyksellä ja Billions."


title: Malin Åkerman

text: Åkerman meni naimisiin italialaisen muusikon Roberto Zinconen kanssa vuonna 2007, he saivat lapsen vuonna 2013 ja erosivat vielä samana vuonna.


title: Malin Åkerman

text: Åkerman ja Jack Donnelly kihlautuivat vuonna 2017 ja avioituivat vuoden 2018 joulukuussa.


title: Paula Garcés

text: Paula Maria Santos Garcés (s. 20. maaliskuuta 1974) on näyttelijä, jolla on ollut rooli muun muassa elokuvassa "Harold & Kumar – täydellisen hampurilaisen metsästys" (2004).


title: Paula Garcés

text: Garcés syntyi Medellínissä, Kolumbiassa, mutta muutti jo lapsena Yhdysvaltoihin. Hän meni vuonna 2002 naimisiin Antonio Hernándezin kanssa. Hänellä on tytär.


title: Kari Smolander

text: Kari Tapani Smolander (8. elokuuta 1963 Puumala) on suomalainen ohjelmistotuotannon professori sekä kitaristi ja lauluntekijä.Smolanderin tutkimustyö on keskittynyt ohjelmistotuotannon työkalujen ja menetelmien kehittämiseen, digitaalisaation vaikutukseen ohjelmistotyössä, sekä ohjelmistotyön sosiaaliseen ulottuvuuteen. Hän aloitti tutkimustoimintansa Jyväskylän yliopistossa kehittämällä ohjelmistotuotantomenetelmien metamallinnustyökaluja 1980-luvun lopulta lähtien, missä yhteydessä luotiin MetaEdit –niminen ohjelmistosuunnittelutyökalu. Ohjelmistotuotetta käytetään edelleen MetaCase Consulting –yrityksessä, jota Smolander oli myös perustamassa. Smolander toimi suomalaisen ohjelmistoteollisuuden palveluksessa Tiedolla suunnittelemassa metsäteollisuuden kunnossapidon ja materiaalihallinnon operatiivisia järjestelmiä noin viisi vuotta. Palattuaan tutkimus- ja opetustyön pariin 1997 hän toimi yliopettajana Etelä-Karjalan ammattikorkeakoulussa, sekä tutkijana Lappeenrannan teknillisessä yliopistossa, jossa hän viimeisteli väitöskirjansa "On the Role of Architecture in Systems Development" () vuonna 2003. Hän toimi professorina Lappeenrannan teknillisessä yliopistossa vuodesta 2006 alkaen. Smolander siirtyi Aalto-yliopiston tietotekniikan laitoksen professoriksi vuoden 2016 alusta lähtien.


title: Kari Smolander

text: Smolander tunnetaan myös Alice in Wasteland -yhtyeen kitaristina sekä lauluntekijänä. Yhtyeen aktiivikausi oli 1980-luvun lopulla.


title: Kari Smolander

text: Lauluntekijänä ja muusikkona mukana muun muassa levyillä:


title: Kari Smolander

text:
Väitöskirja:
Väitöskirjansa lisäksi Smolander on julkaissut kymmeniä alansa tieteellisiä konferenssi- ja lehtiartikkeleita. Smolanderin tutkimus on saavuttanut muun muassa parhaan artikkelin palkinnon Euroopan tietojärjestelmätieteilijöiden konferenssissa vuonna 2005.


title: Listserv

text: LISTSERV on sähköpostilistojen luomiseen ja hallintaan tarkoitettu ohjelma. Listserv-ohjelman kehitti L-Softin perustaja Eric Thomas vuonna 1986, tehden ohjelmasta ensimmäisen postituslistojen käsittelyyn tarkoitetun työvälineen. Listserv on yksi vanhimmista Euroopassa kehitellyistä Internet-ohjelmistoista joka on yhä laaja-alaisessa käytössä ympäri maailman. Ohjelman kehitys jatkuu myös Euroopassa.


title: Listserv

text: Listserv auttaa käyttäjiä laatimaan ja ylläpitämään erilaisia sähköpostilistoja, esimerkiksi uutiskirjeitä, keskustelulistoja ja sähköisiä asiakastiedotteita. Listserv-ohjelmaa kehittää, myy ja tukee sähköpostiviestintäratkaisuihin erikoistunut yritys L-Soft. L-Softin pääkonttori on Tukholmassa.


title: Listserv

text: Postituslistoista vastaava hoitaa postituslistoja Listserv-ohjelman www-käyttöliittymän kautta. Kojelautatyyppisen käyttöliittymän avulla käyttäjä näkee yleissilmäyksen postituslistoista ja niiden jäsenistä sekä voi hoitaa postituslistapalvelimen hallinnan. Listserv-ohjelman perustoimintoja ovat muun muassa postituslistojen monet eri asetusvaihtoehdot, sähköpostilistoille liittyminen (opt-in -järjestelmä), poistuminen (opt-out), mukautettavissa olevat ohjelmaviestit postituslistan jäsenille (esimerkiksi tervetuliasviesti ja muut automaattiset viestit), bounce-virheviestien käsittelyjärjestelmä sekä postituslistaviestien www-arkistointi. Www-käyttöliittymä on mahdollista muokata, esimerkiksi käännös suomeksi tai muille kielille on mahdollista.


title: Listserv

text: Tämänhetkinen Listserv versio on 16.0 (Joulukuu 2009).


title: Listserv

text: Monista pitkäikäisistä keskustelulistoista on syntynyt tukiyhteisöjä eri aiheiden ympärille. Sähköpostilistoilla voi olla tuhansia tilaajia ja vilkaimmilla keskustelulistoilla satojakin postituksia päivässä. Listserv-postituslistoja käytetään myös yhdensuuntaisina tiedotukseen, uutisille ja viikkokirjeille. Yritys tai organisaatio asentaa ohjelman useimmiten omalle palvelimelle. Muussa tapauksessa L-Soft tarjoaa Listserv-postituslistojen ulkoistamispalveluita.


title: Listserv

text: Listserv-ohjelmaa on saatavilla useille eri käyttöjärjestelmille: Windows, Unix, Mac OS X, OpenVMS ja IBM:n VM. Listserv-ohjelmasta on olemassa ilmaisversio harrastuskäyttöön (Listserv Free Edition).


title: Listserv

text: Listserv-ohjelmaan voidaan joissakin käyttöjärjestelmissä yhdistää F-Secure Anti-Virus, joka tarkastaa jokaisen postituslistojen kautta lähetetyn sähköpostiviestin liitteineen ennen lähettämistä ja suojaa täten postituslistoja tietokoneviruksilta. Mikäli sähköpostiviesti sisältää viruksen, Listserv estää kyseessä olevan viestin levittämisen.


title: Louise Lasser

text: Louise Lasser (s. 11. huhtikuuta 1939 New York) on yhdysvaltalainen näyttelijä, joka muistetaan varsinkin pääroolista televisiosarjassa "Mary Hartman, Mary Hartman". Hän oli vuosina 1966–1969 naimisissa Woody Allenin kanssa.


title: Louise Lasser

text: Lasser syntyi New Yorkissa juutalaiseen sukuun ja opiskeli Brandeisin yliopistossa. Hänen elokuviensa joukkoon lukeutuvat "Bananas – minä ja vallankumous" (1971), "Konnajengi" (1985), "Unelmien sielunmessu" (2000) ja "Mummonkaatajat" (2004).


title: Louise Lasser

text: Lasser oli juontajana "Saturday Night Livessä", mutta sai ohjelmaan porttikiellon vuonna 1976. Hän on ollut ehdolla Emmy-palkinnon saajaksi.


title: Christopher Connelly

text: Christopher Connelly (8. syyskuuta 1941 Wichita, Kansas – 7. joulukuuta 1988 Burbank, Kalifornia) oli yhdysvaltalainen näyttelijä. Hänet muistetaan televisiosarjasta "Peyton Place", jossa hän esitti Norman Harringtonin roolia koko sen viisivuotisen historian ajan vuosina 1964–1969. Lisäksi hän esiintyi esimerkiksi elokuvissa "Atlantiksen kostajat" (1983) ja "Strike Commando" (1987).


title: Christopher Connelly

text: Connelly kuoli keuhkosyöpään 47-vuotiaana.


title: Xavier Margairaz

text: Xavier Margairaz (s. 7. tammikuuta 1984 Rances, Sveitsi) on sveitsiläinen jalkapalloilija, pelipaikaltaan keskikenttäpelaaja. Hän edustaa Sveitsin pääsarjassa pelaavaa FC Sionia. Hän lukeutuu myös Sveitsin maajoukkueen vakionimiin.


title: Xavier Margairaz

text: Margairaz aloitti ammattilaisuransa Yverdon-Sportin riveissä vuonna 1998. Hän on edustanut kotimaassaan myös Lausanne-Sportia, Neuchâtel Xamaxia ja Zürichiä. Zürichin riveissä Margairaz saavutti kaksi liigamestaruutta ja yhden cup-mestaruuden. Osasunaan hän siirtyi vuonna 2007.


title: Xavier Margairaz

text: 14. tammikuuta 2009, Margairaz palasi takaisin Sveitsiin FC Zürichiin lainasopimuksella kauden loppuun asti.


title: Xavier Margairaz

text: Sveitsin maajoukkueessa Margairaz debytoi vuonna 2005. Hän kuului Sveitsin joukkueeseen vuoden 2006 MM-kisoissa.


title: Yhdysvaltain Grand Prix 1984

text: Yhdysvaltain Prix 1984 tai Dallasin Grand Prix 1984 oli Formula 1 -sarjan osakilpailu, joka ajettiin 8. heinäkuuta 1984 Fair Parkissa Dallasissa Yhdysvalloissa. Kilpailun voitti Williamsilla ajanut Keke Rosberg, jolle voitto oli kauden ensimmäinen.


title: Yhdysvaltain Grand Prix 1984

text: Aika-ajon nopein oli Nigel Mansell Lotuksellaan. Hän kiersi radan ajassa 1.37,41, joka merkitsi keskinopeutta 144,719 km/h. Seuraavat lähtöruudut valloittivat Elio de Angelis, René Arnoux, Niki Lauda ja Ayrton Senna. Keijo Rosberg oli kahdeksanneksi nopein.